# PROGRAMUL NAȚIONAL 2021-2027

# FONDUL AZIL, MIGRAȚIE ȘI INTEGRARE

*versiunea preliminară - draft 2*

## Cuprins

Table of Contents

[PROGRAMUL NAȚIONAL 2021-2027 1](#_Toc79674731)

[FONDUL AZIL, MIGRAȚIE ȘI INTEGRARE 1](#_Toc79674732)

[Cuprins 1](#_Toc79674733)

[1. Strategia programului: principalele provocări și măsurile de politică aferente 3](#_Toc79674734)

[1.1 Sistemul național de azil 4](#_Toc79674735)

[1.2 Gestionarea migrației legale și îmbunătățirea procesului de integrare 5](#_Toc79674736)

[1.3 Returnarea și prevenirea, depistarea și combaterea șederii ilegale 6](#_Toc79674737)

[1.4 Solidaritatea între statele membre 7](#_Toc79674738)

[2. Obiective specifice 8](#_Toc79674739)

[2.1. OS1 - Consolidarea și dezvoltarea tuturor aspectelor sistemului european comun de azil, inclusiv a dimensiunii sale externe 9](#_Toc79674740)

[2.1.1. Descrierea obiectivului specific 9](#_Toc79674741)

[OS1.1 - Aplicarea uniformă a acquis-ului Uniunii și a priorităților legate de sistemul european comun de azil 9](#_Toc79674742)

[OS1.2 - Consolidarea capacității sistemului național de azil în ceea ce privește infrastructura și serviciile, inclusiv la nivel local și regional 10](#_Toc79674743)

[OS1 - Sprijin operațional – Azil 11](#_Toc79674744)

[2.1.2 Indicatori 12](#_Toc79674745)

[2.1.3. Defalcare orientativă a resurselor programate (UE), în funcție de tipul de intervenție 13](#_Toc79674746)

[2.1. OS2 - Consolidarea și dezvoltarea migrației legale către statele membre în conformitate cu nevoile economice și sociale ale acestora și promovarea și contribuția la integrarea efectivă și incluziunea socială a resortisanților țărilor terțe 14](#_Toc79674747)

[2.1.1. Descrierea obiectivului specific 14](#_Toc79674748)

[OS2.1 Promovarea migrației legale, inclusiv prin implementarea acquis-ului Uniunii privind reîntregirea familiei și respectarea standardelor de muncă și prin facilitarea intrării și reședinței regulamentare în Uniune 14](#_Toc79674749)

[OS2.2 Integrarea socială și economică a resortisanților țărilor terțe, inclusiv măsuri de protecție pentru persoanele vulnerabile, de facilitare a reîntregirii familiei și pentru participare activă și acceptării în cadrul societății 14](#_Toc79674750)

[SO2 - Sprijin operațional – Integrare 17](#_Toc79674751)

[2.1.2 Indicatori 18](#_Toc79674752)

[2.1.3. Defalcare orientativă a resurselor programate (UE), în funcție de tipul de intervenție 19](#_Toc79674753)

[2.1. OS3 - Contribuția la combaterea migrației ilegale, la asigurarea returnării și readmisiei mai eficace, mai sigure și mai demne și promovarea și contribuția la reintegrarea inițială efectivă în țările terțe 21](#_Toc79674754)

[2.1.1. Descrierea obiectivului specific 21](#_Toc79674755)

[OS3.1 Dezvoltarea și îmbunătățirea infrastructurii, procedurilor și serviciilor, în conformitate cu acquis-ului Uniunii și a priorităților de politică, inclusiv prin asigurarea unei abordări integrate și coordonate a gestionării returnărilor, pentru o returnare eficace, demnă și durabilă și pentru reducerea factorilor care stimulează migrația ilegală 21](#_Toc79674756)

[OS3.2 Sprijinirea returnării voluntare asistate, a regăsirii familiei și a reintegrării, respectând totodată interesul superior al copilului 22](#_Toc79674757)

[SO3 - Sprijin operațional – Returnare 23](#_Toc79674758)

[2.1.2 Indicatori 25](#_Toc79674759)

[2.1.3. Defalcare orientativă a resurselor programate (UE), în funcție de tipul de intervenție 26](#_Toc79674760)

[2.1. SO4 - Sporirea solidarității și a distribuirii echitabile a răspunderii între statele membre, în special în ceea ce privește statele membre cele mai afectate de provocările legate de migrație și azil, inclusiv prin cooperare practică 27](#_Toc79674761)

[2.1.1. Descrierea obiectivului specific 27](#_Toc79674762)

[2.1.2 Indicatori 28](#_Toc79674763)

[2.1.3. Defalcare orientativă a resurselor programate (UE), în funcție de tipul de intervenție 28](#_Toc79674764)

[2.2 Asistență tehnică 30](#_Toc79674765)

[3. Planul de finanțare 31](#_Toc79674766)

[3.1.Credite financiare pe an 31](#_Toc79674767)

[3.2. Total alocări financiare 31](#_Toc79674768)

[3.3. Transferuri 33](#_Toc79674769)

[4. Condiții favorizante 34](#_Toc79674770)

[5. Autorități responsabile de program 41](#_Toc79674771)

[6. Parteneriat 41](#_Toc79674772)

[7. Comunicare și vizibilitate 42](#_Toc79674773)

[8.Utilizarea costurilor unitare, a sumelor forfetare, a ratelor forfetare și a finanțărilor nelegate de costuri 44](#_Toc79674774)

[Apendicele 1 - Contribuția Uniunii bazată pe costuri unitare, sume forfetare și rate forfetare 44](#_Toc79674775)

[A. Rezumatul principalelor elemente 44](#_Toc79674776)

[B. Detalii pe tip de operațiune (a se completa pentru fiecare tip de operațiune) 45](#_Toc79674777)

[C. Calculul baremului standard pentru costurile unitare, sumele forfetare sau ratele forfetare 46](#_Toc79674778)

|  |  |
| --- | --- |
| Nr. CCI |  |
| Titlu în limba engleză | NATIONAL PROGRAMMEASYLUM, MIGRATION AND INTEGRATION FUND |
| Titlu în limba națională  | PROGRAMUL NAȚIONAL PENTRU FONDUL AZIL, MIGRAȚIE ȘI INTEGRARE  |
| Versiune | Draft2 |
| Primul an  | 2021 |
| Ultimul an  | 2027 |
| Eligibil de la  | 1 IANUARIE 2021 |
| Eligibil până la | 31 DECEMBRIE 2029 |
| Numărul deciziei Comisiei  |  |
| Data deciziei Comisiei  |  |
| Numărul deciziei de modificare a statului membru  |  |
| Data intrării în vigoare a deciziei de modificare a statului membru  |  |
| Transfer nesubstanțial [articolul 24 alineatul (5)din RDC] | DA/NU |

# 1. Strategia programului: principalele provocări și măsurile de politică aferente

*Trimitere: articolul 22 alineatul (3) litera (a) punctele (iii), (iv), (v) și (ix) din Regulamentul (UE) 2021/1060 (RDC)*

|  |
| --- |
| *Această secțiune explică modul în care programul va aborda principalele provocări identificate la nivel național pe baza evaluării nevoilor de la nivel local, regional și național și/sau pe baza strategiilor. Ea oferă o imagine de ansamblu a stadiului punerii în aplicare a acquis-ului relevant al Uniunii și a progreselor înregistrate în ceea ce privește planurile de acțiune ale Uniunii și descrie modul în care fondul va sprijini dezvoltarea acestora pe parcursul perioadei de programare.*  |

Programul Național Fondul Azil, Migrație și Integrare 2021-2027 (PN) se va axa pe sprijinirea nevoilor pe termen mediu în domeniul azilului, integrării și returnării, stabilind pentru fiecare domeniu obiectivele prioritare și acțiunile planificate pentru îndeplinirea acestora. Programarea multianuală a fost realizată pe baza unui amplu proces de consultare cu societatea civilă și potențialii beneficiari ai fondului și va permite adaptarea la noile provocări identificate în timpul implementării.

Potrivit [Strategiei Naționale de Apărare a Țării 2020 - 2024](https://www.presidency.ro/files/userfiles/Documente/Strategia_Nationala_de_Aparare_a_Tarii_2020_2024.pdf) (SNAT), fluxurile migraționiste provenind din Orientul Mijlociu, Nordul Africii, Afganistan şi Pakistan vor viza, în continuare, România ca rută secundară de tranzit către spațiul occidental.

Cu ajutorul Fondului Azil, Migrație și Integrare 2021-2027 (FAMI2021), România (RO) va continua acțiunile finanțate prin FAMI 2014-2020 (FAMI2014) și va implementa noi acțiuni care să consolideze sistemul național de management al migrației și azilului și să asigure adaptarea acestuia la actualitatea operativă și la noile reglementări din legislația europeană din domeniu.

Legislația europeană în domeniu, precum și noul Pact pentru Migrație și Azil accentuează nevoia unei reforme a politicii europene comune de azil, cu scopul furnizării unui sistem de migrație și azil mai rezistent și mai eficient, care să susțină încrederea în spațiul de libertate și securitate al UE. Noile propuneri legislative ale Comisiei Europene (COM) vor necesita o adaptare a procedurii de azil derulată la nivel național, precum și utilizarea instrumentelor specifice domeniului de referință, astfel încât RO să asigure în continuare respectarea acquis-ului comunitar. În acest context, RO va sprijini noile nevoi identificate pe parcursul perioadei de implementare care contribuie în sens cuprinzător la obiectivul de politică și la cele specifice ale fondului.

PN va aborda principalele provocări și domenii de acțiune identificate pe baza documentelor strategice naționale și europene, din perspectiva analizei [Strategiei Naționale privind Imigrația 2021-2024](http://e-consultare.gov.ro/w/proiectul-hotararii-guvernului-pentru-aprobarea-strategiei-nationale-privind-imigratia-pentru-perioada-2021-2024-a-planului-de-actiune-pe-perioada-2021-2022-pentru-implementarea-strategiei-nation/) - proiect aprilie 2021 (SNI), a Strategiei Naționale de Ordine și Siguranță Publică 2021-2025 - proiect (SNOSP) și a [Planului UE de acțiune privind integrarea și incluziunea pentru perioada 2021-2027](https://ec.europa.eu/home-affairs/sites/homeaffairs/files/pdf/action_plan_on_integration_and_inclusion_2021-2027.pdf).

## 1.1 Sistemul național de azil

Proximitatea RO de ruta balcanică și de zonele afectate de tensiuni sociale sau conflicte armate, precum și faptul că rutele de migrație se schimbă în timp real, creează premisele unei presiuni considerabile asupra sistemului național de azil, din toate punctele de vedere, de la capacitatea de primire, la procesarea cererilor de azil, precum și asigurarea nevoilor de bază și procedurale ale tuturor acestor persoane.

Conform EUROSTAT, în anul 2020 au fost înregistrate în RO 6.155 cereri de azil, dublu față de țările vecine și față de anii anteriori (2019 – 2.593 şi 2018 – 2.137). Astfel, se estimează un trend ascendent al cererilor de azil în perioada următoare. Numărul solicitanților de azil (SA) care au beneficiat de cazare în centrele regionale RO a fost de 2.275 (2018), 2.846 (2019) și 5.066 (2020).

Referitor la **condițiile și capacitatea de cazare și primire a SA**, la nivelul RO există 6 centre regionale, în București, Giurgiu, Galați, Timișoara, Rădăuți, și Șomcuta Mare, care avea o capacitate totală de cazare de 900 de persoane, iar cu ajutorul FAMI2014, au fost extinse până la 2.028 locuri de cazare și condițiile de cazare și asistență pentru grupul țintă a fost îmbunătățite.

Trendul ascendent și caracterul de impredictibilitate al fenomenului migraționism, inclusiv vasta diversitate a cazurilor, din perspectiva țărilor de origine ale SA, conduc la nevoia adaptării continue a capacității de a asigura și pe mai departe **proceduri de azil** echitabile, eficiente, nediscriminatorii, care să permită un răspuns adecvat în orice situație și care să asigure respectarea drepturilor și libertăților fundamentale ale persoanei.

Numărul cererilor de protecție internațională soluționate în RO cu acordarea statutului de refugiat sau de protecție subsidiară a fost de 554 (2018), 1.183(2019) și 2.480 (2020), iar numărul cererilor primite de RO de la celelalte state membre în baza Regulamentului Dublin a fost de 2.317 (2018), 2.017(2019) și 4.442 (2020). La sfârșitul anului 2020, 2.260 de aplicanți încă așteptau o decizie finală cu privire la cazul lor.

Cererile de protecție internațională din anul 2020 au fost depuse, în principal, de cetățeni din state terțe care se confruntă cu conflicte armate interne sau cu probleme sociale și politice (Irak – 415, Siria – 1.460, Afganistan – 2.385, Somalia – 100, Pakistan – 195, Libia – 45, Bangladesh – 140, Yemen – 20 și Palestina – 60), iar în anul 2019 (Irak - 692, Siria - 462, Afganistan - 200, Algeria - 130 și Iran - 127). Rata de aprobare a cererilor de azil a fost de 26,9% în 2020 și de 47,6% în 2019. În anul 2020, au fost analizate 2.480 de cereri de protecție internațională, din care 1.813 au fost respinse. Dintre acestea, 988 au fost contestate și 84 au fost soluționate pozitiv.

Potrivit [*EASO Asylum Report 2021*](https://www.easo.europa.eu/sites/default/files/EASO-Asylum-Report-2021.pdf), țările situate de-a lungul rutelor balcanice au respins tendința și au primit mai multe cereri în 2020 decât în anul precedent. Creșterea în România (+3,565, + 138%) a fost cea mai mare dintre UE + atât în termeni absoluți, cât și în termeni relativi. Raportul EASO (pg. 113) concluzionează că presiunea asupra sistemelor naționale de azil ale unor state membre, inclusiv România, rămâne ridicată.

În acest context, principala provocare din domeniul azilului la nivelul RO este aceea că **sistemul național de azil trebuie consolidat și adaptat pentru a răspunde eficient și operativ în situații de flux normal, de criză sau de forță majoră,** prin creșterea, dezvoltarea și modernizarea infrastructurii de recepție (cazare și asistență), cu accent pe **nevoile specifice** **copiilor migranți și celorlalte persoane vulnerabile,** pe asistența specifică acordată grupului țintă, pe măsuri de instruire a actorilor relevanți, astfel încât să dețină capacitatea de a asigura **drepturile și libertățile fundamentale** ale persoanelor în nevoie de protecție internațională.

Măsurile care vor fi sprijinite din fond vor răspunde obiectivelor și domeniilor de acțiune identificate în documentele strategice naționale și europene relevante pentru obiectivul specific azil. **Consolidarea sistemului național de azil și asigurarea conformității cu standardele europene și internaționale** reprezintă unul dintre obiectivele generale ale SNI, care va fi implementat cu ajutorul fondului, în special prin acțiuni privind procesarea cererilor de azil în mod eficient și conform standardelor legale naționale, europene și internaționale aplicabile; eficientizarea procesului de determinare a statului membru responsabil cu analizarea cererii de protecție internațională; asigurarea condițiilor de recepție și asistență pentru SA.

## 1.2 Gestionarea migrației legale și îmbunătățirea procesului de integrare

În contextul crizei forței de muncă și a cifrelor demografice în scădere la nivel național, RO înregistrează primul val major în materie de migrație legală, în special în domeniul lucrătorilor nou admiși pe piața forței de muncă. Deficitul de forță de muncă a condus la creșterea numărului de cetățeni străini care sosesc în RO cu viză de muncă, numărul de lucrători străini nou - admiși pe piața forței de muncă fiind în anul 2019 mai mare cu 545,45%, față de anul 2016.

În anul 2020, 136.407 de străini dețineau drept de ședere în RO (din care 84.331 din state terțe), iar în anul 2019, 137.619 de străini, mai mult cu 14,3% decât 2018. Numărul de străini cu drept de ședere din ultimii doi ani, precum și al cererilor pentru eliberarea avizului de angajare (12.120 în 2018, 33.634 în 2019 și 27.453 în 2020, au fost influențate de criza pandemică. În condiții neafectate de pandemie, din datele statistice, rezultă o creștere a numărului de străini cu ședere legală pe teritoriul RO, ceea ce conduce la o creștere semnificativă a resortisanților țărilor terțe (RTT) care accesează programele de integrare.

De asemenea, suplimentarea succesivă în anii precedenți a contingentului de străini nou - admiși pe piața forței de muncă determină o continuă creștere a numărului acestora. Complementar, creșterea numărului de cereri de protecție internațională și angajamentele asumate în materie de relocare și transfer, determină necesitatea abordării substanțiale a întregului proces de integrare.

În plus, menținerea unei rate ridicate de aprobare a cererilor de azil în fază administrativă, de aproximativ 86%, a condus la creșterea numărului de persoane cu o formă de protecție.

Toate acestea generează o preocupare strategică principală ce constă în includerea aspectelor privind integrarea în toate celelalte politici relevante în plan național și local.

Integrarea socio-economică a străinilor care au dobândit protecție internațională sau un drept de ședere în România se realizează prin includerea la cererea acestora într-un program individual de integrare, conform prevederilor [Ordonanței nr. 44/2004](http://legislatie.just.ro/Public/DetaliiDocument/49507) *privind integrarea socială a străinilor care au dobândit protecție internațională sau un drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene.*  În anul 2019, cadrul legal național a fost revizuit, în sensul creșterii susținerii acordate străinilor pe perioada programului individual de integrare. Facilitarea integrării sociale se realizează prin cooperarea între instituțiile publice centrale cu responsabilități în domeniul educației, sănătății și ocupării forței de muncă, administrațiile publice locale și organizațiile neguvernamentale și internaționale (ONG/OI) care desfășoară activități în acest domeniu, sub coordonarea Inspectoratului General pentru Imigrări (IGI) din cadrul Ministerului Afacerilor Interne.

**Îmbunătățirea procesului de integrare în societatea română** **și a procesului de gestionare a migrației legale în România,** reprezintă una din provocările sistemului național de management al migrației.

Acțiunile sprijinite din fond vor răspunde principalelor obiective și domenii de acțiune identificate în documentele strategice naționale și europene relevante (Planul UE de acțiune pentru integrare și incluziune 2021-2027). **Consolidarea mecanismului de integrare socială a persoanelor care au dobândit o formă de protecție în România şi a celor cu ședere legală** este unul dintre obiectivele specifice al SNI. PN se va axa în principal pe îndeplinirea unor direcții de acțiune din SNI, cum ar fi: continuarea derulării programelor de integrare pentru persoanele care au dobândit o formă de protecție în RO și a celor cu ședere legală; îmbunătățirea mecanismului de cooperare interinstituțională a autorităților și instituțiilor implicate în procesul de integrare RTT; promovarea unei educații favorabile incluziunii sociale prin adaptarea cadrului legal la specificul elevilor migranți și eliminarea obstacolelor din calea participării RTT minori la educația preșcolară și școlară prin adaptarea la nevoile specifice acestora; promovarea condițiilor de intrare, ședere și ieșire din RO.

Una din provocările RO este instituirea unor proceduri de azil adaptate minorilor, care să asigure protecția acestora pe tot parcursul procedurilor și aplicarea principiului interesului superior al copilului, în corelare cu recomandările din [Ghidul EASO privind interesul superior al copilului în procedurile de azil](https://www.easo.europa.eu/sites/default/files/Practical_Guide_on_the_Best_Interests_of_the_Child_RO.pdf).

## 1.3 Returnarea și prevenirea, depistarea și combaterea șederii ilegale

Conform [Analizei de risc FRONTEX 2021](https://frontex.europa.eu/assets/Publications/Risk_Analysis/Risk_Analysis/Risk_Analysis_2021.pdf), pe ruta balcanică presiunea migratorie a fost ridicată la începutului anului 2020, iar ulterior s-a diminuat pe fondul restricțiilor de călătorie COVID. În contextul dinamicii fluxului migratoriu din regiune, există premisele unei presiuni considerabile asupra sistemului național de migrație, din toate punctele de vedere, de la capacitatea de luare în custodie publică și de efectuare a misiunilor de returnare forțată, precum și asigurarea nevoilor de bază și procedurale ale tuturor acestor persoane.

La nivelul RO, situația pe linia returnării și combaterii migrației ilegale, influențată de măsurile COVID, se prezintă după cum urmează: în [2020](https://ec.europa.eu/eurostat/databrowser/view/migr_eipre/default/table?lang=en), 3.475 de străini au fost depistați în situații ilegale, în creștere cu peste 14% față de 2019 și cu peste 30% față de 2018, iar unui număr de 249 de străini le-a fost acordat statutul de tolerat, în creștere cu peste 53% față de 2019 şi cu peste 240% față de 2018. Numărul străinilor luați în custodie publică în 2020 (1.241) a fost de peste 3 ori mai mare față de anul 2019 (377).

Creșterea prezenței RTT pe teritoriul RO atrage și creșterea concomitentă a incidenței cazurilor de ședere ilegală, acest lucru fiind explicat atât prin numărul cererilor de azil al căror răspuns nu este unul pozitiv, cât și prin numărul RTT care solicită și primesc o viză de ședere în scop de muncă și care, ulterior, nu mai îndeplinesc condițiile legale de ședere.

Creșterea semnificativă a numărului persoanelor care au fost depistate cu ședere ilegală pe teritoriul RO, precum și a numărului de persoane luate în custodie publică, generează o presiune mare pe autoritățile competente de gestionare a migrației, de la activitățile specifice de depistare, combatere a migrației ilegale, până la cele ce vizează luarea în custodie publică, gestionarea celor cu statut de tolerat pe teritoriul național, inclusiv a programelor de returnare forțată și de returnare voluntară asistată. În anul 2020, centrele de cazare a străinilor luați în custodie publică au fost ocupate peste capacitatea normală a acestora.

În acest context, una din provocările naționale este necesitatea de a adapta și consolida capabilitățile autorităților naționale cu atribuții privind returnarea și migrația ilegală, în special prin investiții în infrastructura relevantă.

În 2020, au fost emise 2.415 [decizii de **returnare**](https://appsso.eurostat.ec.europa.eu/nui/show.do?dataset=migr_eiord&lang=en) și au fost returnați sub escortă 1.725 de străini, în scădere față de anul anterior, din cauza restricțiilor COVID. În perioada 2018-2019, numărul deciziilor de returnare a crescut cu aprox. 60%, de la 2.080 la 3.325, iar numărul străinilor returnați cu aprox. 40%, de la 1.725 la 2.355.

Creșterea decalajului dintre numărul deciziilor de returnare și numărul străinilor returnați efectiv determină nevoia de creștere a capacității centrelor de custodie publică, a căror capacitate a fost depășită.

În [anul 2020](http://igi.mai.gov.ro/ro/comunicat/repere-din-activitatea-poli%C8%9Bi%C8%99tilor-inspectoratului-general-pentru-imigr%C4%83ri-%C3%AEn-anul-2020), în vederea reducerii factorilor care stimulează migrația ilegală, au fost efectuate acțiuni și controale pentru combaterea muncii nedeclarate la peste 4.800 de societăți comerciale și au fost depistați 428 de străini care desfășurau activități lucrative fără forme legale.

În acest context, principala provocare identificată este necesitatea de a **consolida capacitățile naționale de combatere a migrației ilegale și de returnare,** în principal prin creșterea, dezvoltarea și modernizarea infrastructurii de returnare (centre de custodie publică și dotarea cu echipamente de mobilitate) și prin măsuri alternative la luarea în custodie publică, cu accent pe asigurarea asistenței specifice grupului țintă, pe măsuri de instruire a actorilor relevanți, astfel încât să se asigure respectarea drepturilor fundamentale ale persoanelor și **asigurarea eficacității returnării și readmisiei în statele terțe,** prin măsuri care vizează acțiunile efective de returnare, atât cea voluntară, cât și cea forțată și sprijin pentru reintegrarea în țara de origine.

Măsurile propuse vor răspunde principalelor provocări și domenii de acțiune identificate în documentele strategice naționale și europene relevante pentru obiectivul vizat. În cadrul SNI se precizează ca obiectiv strategic **gestionarea eficientă a fenomenului migraționist**, prin îndeplinirea unor obiective specifice și direcții de acțiune, cum ar fi: prevenirea și combaterea eficientă a migrației ilegale, a migrației ilegale în conexiune cu terorismul, a traficului de imigranți și a exploatării prin muncă a angajaților străini; creșterea operativității și capacității de depistare, transport, cazare și returnare a imigranților ilegali.

La nivel național, Sistemul informatic integrat pentru managementul migrației și azilului include Sistemul Informatic de Managementul Străinilor SIMS, sistemul național EURODAC, rețeaua de comunicații securizate DubliNet. SIMS are peste 18.000 de utilizatori din cadrul a 22 de instituții naționale relevante și ​reprezintă cel mai important instrument informatic de gestionarea a tuturor aspectelor fenomenului migraționist, întrucât oferă informații esențiale pentru determinarea statului juridic al apatrizilor, cetățenilor statelor terțe, solicitanților de protecție internațională și a beneficiarilor de protecție internațională în relația cu România. Astfel, RO va aborda măsuri pentru asigurarea permanentă a capacității SIMS de a furniza un răspuns eficient, operativ și rapid, corelată cu o reziliență adaptată noilor provocări.

Implementarea la nivel naţional a măsurilor necesare pentru asigurarea **funcționării adecvate a sistemelor TIC europene și interoperabilității acestora cu sistemele TIC și bazele de date naționale,** precum și **digitalizarea procedurilor specifice**, în domeniul azilului și migrației, reprezintă provocări ale RO pentru eficientizarea gestionării fenomenului migraționist, stabilirea identității solicitanților de azil și combaterea abuzului la procedura protecției internaționale.

## 1.4 Solidaritatea între statele membre

La nivel național este organizat Comitetul pentru relocarea refugiaților în RO, format din reprezentanții Ministerului Afacerilor Interne și Ministerului Afacerilor Externe și la care sunt invitate organizațiile non-guvernamentale și internaționale în domeniu. De la prima decizie de relocare, din 2010, care a vizat un număr relativ scăzut de persoane și o singură țară (din peninsula Indochina), RO a ajuns să își asume cote de relocare pentru persoane în nevoie din trei țări terțe din bazinul Mării Mediterane, urmând ca, pentru anii 2022-2023 să fie introdusă o a patra țară terță pe listă, pentru a impulsiona și susține într-un mod mai eficient procesul de relocare și ajutorul dat țărilor terțe afectate de crize migratorii.

În perioada 2016 – 2020, RO a contribuit la sporirea solidarității între statele membre și a relocat un număr de 153 de persoane, majoritatea refugiați sirieni în regiune, din Turcia și Iordania și, de asemenea, a transferat un număr de 740 de persoane din Italia, Grecia și Malta.

Experiența în domeniu a consolidat intenția RO de a continua desfășurarea acestui tip de acțiuni, precum și de a extinde diversitatea modalităților de admisie pe teritoriul național, cum ar fi admisie umanitară, programele de *sponsorship*, *comunity sponsorship* sau *private sponsorship*.

Mai mult decât atât, RO sprijină alte state membre UE sau CEE prin punerea la dispoziție a [Centrului de Tranzit în Regim de Urgență Timișoara](https://www.unhcr.org/ro/wp-content/uploads/sites/23/2021/01/ETC-Fact-Sheet-January-2021-Final.pdf), în cooperare cu UNHCR, pentru desfășurarea misiunilor de relocare ale acestora. Începând cu 2009, centrul din Timișoara, primul centru de acest tip din Europa, a găzduit peste 3.300 de persoane care au avut nevoie urgentă de protecție, înainte de a fi relocate în alte state.

RO se va implica, în continuare, în sprijinirea eforturilor comune de asigurare a partajării acesteia, prin finanțarea de acțiuni care vizează sporirea solidarității și a distribuirii echitabile a răspunderii între statele membre, în special în ceea ce privește statele membre cele mai afectate de provocările legate de migrație și azil, inclusiv prin cooperare practică.

**Relocarea refugiaților și a solicitanților de azil și evacuarea temporară în RO a unor persoane aflate în nevoie urgentă de protecție și relocarea ulterioară a acestora** este unul dintre obiectivele specifice din SNI.

RO se va axa pe îndeplinirea obligațiilor asumate la nivel național referitoare la **relocarea persoanelor aflate în nevoie clară de protecție internațională aflate în state terțe, admisie umanitară, precum și transferul intra-UE**,prin finanțarea măsurilor/activităților necesar a fi implementate înainte, în timpul și după efectuarea activităților specifice acestora.

Printre principalele provocări întâmpinate, s-a identificat aceea referitoare la crearea unui sistem de cooperare la nivelul diferiților actori implicați, pentru a reuși asigurarea integrată a tuturor nevoilor refugiaților la sosirea în România, cum ar fi cazarea imediat după sosire.

\*\*\*

În acest moment, nu au fost identificate neajunsuri sau lacune în **implementarea acquis-ului UE** relevant domeniului de finanțare al FAMI, dar RO, prin FAMI, se va axa pe măsuri pentru a răspunde la aceste provocări, dacă apar în viitor.

Contribuția la obiectivele și prioritățile UE în materie de climă și mediu se va asigura, când e posibil, prin includerea în documentațiile de achiziție a criteriilor privind **achizițiile publice ecologice**, în special prin facilitarea investițiilor în construcții performante energetic, achizițiilor de echipamente cu impact energetic redus și de vehicule electrice, hibride sau cu un nivel scăzut de emisii.

Strategia RO privind implementarea PN include măsuri de facilitare a **sinergiilor și complementarităților** dintre FAMI și celelalte programe de finanțare 2021-2027, în special prin complementaritatea dintre acțiunile finanțate din FAMI și din Fondul Social European (FSE+), în principal privind integrarea socio-economică a resortisanților țărilor terțe, asistență materială de bază și acces la educație primară și secundară, precum și din Fondul European de Dezvoltare Regională (FEDR), în principal pentru infrastructura de recepție, locuințe sociale sau infrastructură socială pentru migranți care ar putea fi necesare în funcție de mărimea provocărilor legate de migrație. FAMI va continua să sprijine măsurile necesare a fi implementate în primele faze ale integrării, adaptate la nevoile resortisanților din țările terțe.

# 2. Obiective specifice

*Trimitere: articolul 22 alineatele (2) și (4) din RDC*

*Această secțiune descrie, pentru fiecare obiectiv specific, situația inițială și principalele provocări și propune măsuri sprijinite de fond. Descrie care sunt măsurile de punere în aplicare abordate cu sprijinul Fondului și prevede o listă orientativă de acțiuni care intră în domeniului de aplicare al art. 3 și 4 din Regulamentele FAMI,FSI sau IMFV.*

*Mai exact, în ceea ce privește sprijinul operațional, ea oferă o explicație în conformitate cu articolul 21 din Regulamentul FAMI, articolul 16 din Regulamentul FSI, sau cu articolele 16 și 17 din Regulamentul IMFV. Ea include o listă orientativă a beneficiarilor, cu responsabilitățile lor statutare și principalele sarcini care urmează să fie sprijinite.*

*Utilizarea planificată a instrumentelor financiare, dacă este cazul. Câmp de text (16 000 de caractere)*

## 2.1. OS1 - Consolidarea și dezvoltarea tuturor aspectelor sistemului european comun de azil, inclusiv a dimensiunii sale externe

### 2.1.1. Descrierea obiectivului specific

Pentru a contribui la realizarea obiectivului specific, RO se va axa pe următoarele **măsuri de intervenție**:

### OS1.1 - Aplicarea uniformă a acquis-ului Uniunii și a priorităților legate de sistemul european comun de azil

Prin FAMI2014, au fost finanțate proiecte care au vizat acordarea de asistență grupului țintă pe întreaga perioadă a procedurii de azil (peste 21.000 de persoane asistate, dintre care peste 2.000 de persoane vulnerabile). De asemenea, au fost derulate proiecte și acordate informații referitoare la țările de origine, înregistrându-se un indicator de 38 de produse/materiale cu informații din țările de origine, precum și, instruiri ale personalului autorităților competente pentru asigurarea unei bune derulări a procedurilor de azil, cu încadrarea în termenele prevăzute de lege și respectarea standardelor europene și naționale, precum și la derularea cu eficacitate a activităților.

Prin PN se vor finanța activități similare, care să conducă la oferirea condițiilor adecvate pentru procesarea cererilor de azil și instruirea personalului, astfel încât să se asigure respectarea standardelor europene și naționale în domeniu, prin menținerea procedurilor de azil la un nivel corespunzător și adaptarea/îmbunătățirea acestora în funcție de noile prevederi ale prevederilor europene.

Cu sprijinul FAMI2021, RO se va axa pe acțiuni care vor urmări în principal următoarele:

**- furnizarea de ajutor material, asistență și servicii specializate grupului țintă identificat (solicitanți de azil)**, în special prin consiliere și asistență juridică, traduceri, transport în funcție de nevoi, reprezentare pe parcursul derulării procedurii de azil, a procedurii de determinare a responsabilității, precum și a beneficiarilor de protecție internațională a căror situație este reanalizată și/sau în cazuri de reunificare a familiei; asistență materială, medicală și socială conform nevoilor identificate – În acest domeniu sunt incluse toate nevoile identificate legate de instruire/cursuri în limba română, cursuri de orientare culturală, activități educaționale, culturale și recreaționale, sprijin pentru facilitarea accesului la piața muncii, precum și la sistemul național de educație, îngrijire medicală, inclusiv intervenție psihologică de consiliere sau de psihoterapie în criză sau traumă;

- **desfășurarea procedurilor de azil**, în special prin instruirea personalului implicat în procedura de azil (funcționari publici, avocați, consilieri juridici, interpreți, magistrați, consilieri, personal ONG/OI), inclusiv în procedura referitoare la Determinarea Statutului de Refugiat (*Refugee Status Determination*), precum și alte soluții legate de această procedură;

- administrarea, dezvoltarea și modernizarea portalului referitor la **informațiile din țările de origine**, inclusiv instruire, precum și crearea unor instrumente de colectare a datelor referitoare la azil și folosirea acestora în dezvoltarea capabilităților naționale, precum și în relațiile instituțiilor naționale cu instituții europene și alte state membre,

- aplicarea și dezvoltarea **mecanismelor pentru identificarea și asistența solicitanților de azil** cu nevoi procedurale specifice (inclusiv cooperarea cu alte entități cu competențe specifice), utilizarea măsurilor alternative luării în custodie publică a solicitanților de protecție internațională,

 - activități care vizează **susținerea și dezvoltarea capacității instituționale** pentru menținerea la un nivel de operaționalizare corespunzător a sistemului național de azil și pentru prevenirea mișcărilor secundare.

### OS1.2 - Consolidarea capacității sistemului național de azil în ceea ce privește infrastructura și serviciile, inclusiv la nivel local și regional

În domeniul vizat au fost finanțate proiecte care au consolidat capacitatea de recepție, în vederea adaptării la noile fluxuri de migrație înregistrate, dar și la cerințele minime stabilite prin acquis-ul UE. Prin proiecte finanțate din FAMI2014, Programul Operațional Regional, BERD și prin Mecanismul Financiar Norvegian, Centrele Regionale de Azil au beneficiat de lucrări de extindere, amenajare și eficientizare energetică. Astfel, la sfârșitul anului 2020, totalul estimat al locurilor existente era de aproximativ 1.528 locuri, cu posibilitatea de extindere, în 2022, la 2.028 locuri, prin finalizarea unor proiecte finanțate prin FAMI, de la o capacitate inițială de aproximativ 900 de locuri în anul 2014. De asemenea, 700 de persoane au fost instruite în domeniul azilului pentru a facilita asigurarea unor servicii adecvate grupului țintă.

Pentru a continua îmbunătățirea condițiilor de primire și acordarea asistenței grupului țintă, conform Directivei UE de stabilire a standardelor pentru primirea SA și Ghidul EASO privind condițiile de recepție, RO intenționează să extindă capacitatea de cazare și primire cu aproximativ 1.400 locuri, la un total de 3.428 locuri, cu ajutorul FAMI și FEDR (POIDS).

Suplimentarea infrastructurii de primire se va realiza prin extinderea capacității celor 6 centre regionale existente, administrate de IGI, prin finanțare din FAMI (900 de locuri, din care 300 pentru minorii neînsoțiți), și prin operaționalizarea unui nou centru regional IGI cu o capacitate de 500 locuri şi crearea de spații disponibile pentru cazare temporară în administrarea autorităților locale,prin finanțare complementară din FEDR (POIDS).

Luând în considerare și datele statistice înregistrate în anii 2019 și 2020, se impune depunerea unui efort susținut de finanțare în vederea dezvoltării infrastructurii și condițiilor de primire. Din FAMI2021, RO va sprijini acțiuni privind **consolidarea capacității sistemului național de azil**, în special pentru:

- **consolidarea capacității de procesare a cererilor de azil**, inclusiv prin pregătirea personalului, reamenajarea, modernizarea și dotarea spațiilor de lucru ale structurilor competente pe linia înregistrării și procesării cererilor de azil și coordonării acestor activități;

- **combaterea abuzului la procedura de azil,** inclusiv prin pregătirea personalului privind identificarea documentelor false/falsificate, achiziționarea de echipamente specifice, analiză lingvistică pentru determinarea țării de origine, crearea unor instrumente de lucru/analiză operativă pentru combaterea și dovedirea abuzului de procedura de azil;

**- îmbunătățirea condițiilor de primire,** inclusiv prin dezvoltarea și îmbunătățirea infrastructurii de primire pentru asigurarea condițiilor adecvate grupului țintă (solicitanții de azil) și personalului (condiții de muncă), prin modernizarea, extinderea, reabilitatea, renovarea și dotarea centrelor existente la nivel național/regional/local, inclusiv cu mijloace de mobilitate pentru transportul grupurilor țintă și alte activități specifice.

Toate intervențiile la infrastructura de primire vor ține cont de nevoile identificate, cerințele și standardele relevante în domeniu, în principal locuri recreaționale pentru adulți și copii, locuri destinate instruirilor de orice fel, locuri de luat masa, infirmeriile, spațiile destinate unor eventuale carantine, spații adecvate specifice grupurilor vulnerabile, cum ar fi minorii neînsoțiți, dotarea cu facilitățile necesare persoanelor cu dizabilități, precum și cele necesare familiilor și persoanelor vulnerabile.

- implementarea unui **mecanism de evaluare și monitorizare a standardelor condițiilor de recepție**, precum și consolidarea sistemului de identificare și asistență a solicitanților de azil vulnerabili.

- **dezvoltarea unor măsuri alternative eficace la luarea în custodie publică** în cadrul procedurii de determinare a statului membru responsabil cu analizarea unei cereri de protecție internațională.

- **managementul și intervenția în situații de criză**, în special prin dezvoltarea capacității operaționale în domeniu, inclusiv pregătirea unui Plan de contingență pentru asigurarea capacităților necesare (umane și materiale); dotări și echipamente necesare desfășurării activităților operative, pregătirea tematică în caz de situații de criză a personalului autorităților locale, ONG/OI-urilor, precum și al altor autorități relevante, sesiuni de coordonare, exerciții tematice comune, dezvoltarea de proceduri de intervenție multi-operativă.

Acțiunile care vor fi sprijinite din PN FAMI în cadrul acestui obiectiv specific vor conduce la atingerea următoarelor **rezultate principale**:

* obținerea unui **sistem de recepție calitativ, flexibil și ușor adaptabil**. Acest rezultat este în corelare cu reforma directivei privind condițiile de primire (prin propunerea de Directivă a Parlamentului European și a Consiliului de stabilire a standardelor pentru primirea solicitanților de protecție internațională-reformare) astfel încât solicitanții de azil să beneficieze de standarde de primire armonizate și demne.
* oferirea unui **tratament egal, echitabil, nediscriminatoriu**, corelat cu un standard de viață adecvat, pentru solicitanții de azil, precum și respectarea garanțiilor procedurale pentru toți solicitanții de protecție internațională, conform normelor europene în vigoare și în concordanță cu noul Pact pe migrație;
* eficientizarea implementării **procedurii de determinare a responsabilității**;
* **procesarea cererilor de azil** în mod eficient și conform standardelor legale naționale, europene și internaționale aplicabile, prin proceduri de azil îmbunătățite;
* **dezvoltarea serviciilor și a infrastructurii specifice** în ceea ce privește protecția **copiilor migranți și a altor categorii de persoane vulnerabile**, în corelare cu reforma directivei privind condițiile de primire (prin propunerea de Directivă de stabilire a standardelor pentru primirea solicitanților de protecție internațională-reformare) pentru a se asigura că solicitanții de azil pot beneficia de standarde de primire armonizate și demne;
* îmbunătățirea **capacității de reacție** în situații de criză, în caz de aflux masiv de imigranți și forță majoră, conform noului pachet legislativ european privind migrația și azilul.

### OS1 - Sprijin operațional – Azil

Inspectoratul General pentru Imigrări (IGI) este instituția de specialitate a administrației publice centrale cu personalitate juridică, în subordinea Ministerului Afacerilor Interne, care exercită conform prevederilor H.G. nr. 639/2007 atribuțiile date prin lege pentru implementarea politicilor României în domeniile migrației, azilului şi al integrării străinilor, precum Legea 122/2006 *privind azilul în România*, Ordonanța de urgență 194/2002 *privind regimul străinilor din România* și Ordonanța nr. 44/2004 *privind integrarea socială a străinilor care au dobândit protecție internațională sau un drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene*.

Principalele sarcini ale IGI care urmează să fie susținute prin sprijin operațional se referă la consolidarea capacităților instituționale pentru îndeplinirea atribuțiilor legale și va fi folosit în special, pentru acoperirea cheltuielilor de personal, cum ar fi **costurile aferente delegărilor** operate între structurile IGI și misiunile de sprijin pentru gestionarea situațiilor de intensitate operativă la frontiera externă și costurile pentru **angajarea interpreților** pentru sprijinirea capacității sistemelor de azil.

### 2.1.2 Indicatori

Trimitere: articolul 22 alineatul (4) litera (e) din RDC

|  |
| --- |
| **Tabelul 1: Indicatori de realizare** |
| Obiectiv specific | ID [5] | Indicator [255] | Unitate de măsură | Obiectiv de etapă (2024) | Țintă(2029) |
| OS 1 Azil | IO\_1 | Numărul de participanți care au beneficiat de sprijin, cu precizarea defalcată a: | Număr | 5.700 | 24.000 |
| IO\_1.1 | Numărului de participanți care au primit asistență juridică | Număr | 5.000 | 22.000 |
| IO\_1.2 | Numărului de participanți care au beneficiat de alte tipuri de sprijin decât asistență juridică, inclusiv de informare şi asistență pe toată durata procedurii de azil | Număr | 700 | 2.000 |
| IO\_1.3 | Numărului de participanți vulnerabili care au beneficiat de asistență | Număr | 1.000 | 3.500 |
| IO\_2 | Numărul de participanți la activități de formare | Număr | 200 | 1.500 |
| IO\_3 | Numărul de locuri nou-create în cadrul infrastructurilor de primire, în conformitate cu acquis-ul Uniunii, cu precizarea defalcată a: | Număr | 0 | 900 |
| IO\_3.1 | Numărului de locuri nou-create pentru minorii neînsoțiți | Număr | 0 | 300 |
| IO\_4 | Numărul de locuri renovate sau recondiționate în cadrul infrastructurilor de primire, în conformitate cu acquis-ul Uniunii, cu precizarea defalcată a: | Număr | 0 | 2.000 |
| IO\_4.1 | Numărului de locuri renovate sau recondiționate pentru minorii neînsoțiți | Număr | 0 | 150 |

|  |
| --- |
| **Tabelul 2: Indicatori de rezultat** |
| Obiectiv specific | ID [5] | Indicator [255] | Unitate de măsură | Referință | Unitate de măsură de referință | An de referință | Țintă(2029) | Unitate de măsură pentru țintă | Sursa datelor [200] | Observații [200] |
| OS 1Azil | IR\_1 | Numărul de participanți care consideră că formarea este utilă pentru activitatea lor | Număr  | N/A | % | N/A | 1.200 | Număr | nu deținem date statistice |  |
| IR\_2 | Numărul de participanți care raportează, la trei luni de la activitatea de formare, că utilizează aptitudinile și competențele dobândite în cursul formării | Număr  | N/A | % | N/A | 1.200 | Număr | nu deținem date statistice |  |
| IR\_3 | Numărul de persoane plasate în structuri alternative celor de custodie publică, cu precizarea defalcată a: | Număr  | 200 | Medie anuală | 2018-2020 | 1.000 | Număr  | SIMS |  |
| IR\_3.1 | Numărului de minori neînsoțiți plasați în structuri alternative celor de custodie publică | Număr  | 20 | Medie anuală | 2018-2020 | 100 | Număr | SIMS |  |
| IR\_3.2 | Numărului de familii plasate în structuri alternative celor de custodie publică | Număr  | 50 | Medie anuală | 2018-2020 | 250 | Număr | SIMS |  |

### 2.1.3. Defalcare orientativă a resurselor programate (UE), în funcție de tipul de intervenție

Trimitere: articolul 22 alineatul (5) din RDC; și articolul 16 alineatul (12) din Regulamentul FAMI

|  |
| --- |
| **Tabelul 3: Defalcare orientativă** |
| **Obiectiv specific**  | **Tip de intervenție**  | **Cod**  | **Cuantum orientativ (EUR)**  |
| OS 1Azil | Condiții de primire | 001 | 6.200.000 |
| Proceduri de azil | 002 | 2.000.000 |
| Punerea în aplicare a acquis-ului Uniunii | 003 | 5.000.000 |
| Copiii migranți | 004 | 800.000 |
| Persoane cu nevoi speciale în materie de primire și procedură | 005 | 400.000 |
| Programele de relocare ale Uniunii sau mecanisme naționale de relocare și admisie umanitară | 006 | 0 |
| Sprijin operațional | 007 | 300.000 |
|  | **TOTAL** |  | **14.700.000** |

## 2.1. OS2 - Consolidarea și dezvoltarea migrației legale către statele membre în conformitate cu nevoile economice și sociale ale acestora și promovarea și contribuția la integrarea efectivă și incluziunea socială a resortisanților țărilor terțe

### 2.1.1. Descrierea obiectivului specific

Pentru a contribui la realizarea obiectivului specific, RO se va axa pe următoarele **măsuri de intervenție**:

### OS2.1 Promovarea migrației legale, inclusiv prin implementarea acquis-ului Uniunii privind reîntregirea familiei și respectarea standardelor de muncă și prin facilitarea intrării și reședinței regulamentare în Uniune

RO a sprijinit din FAMI2014 proiecte privind informarea asupra condițiilor de intrare legală pe teritoriul RO, consolidarea capacității instituționale a autorităților competente și îmbunătățirea cooperării dintre autorități.

Prin FAMI2021, RO va aborda în special acțiuni care să asigure:

- **îmbunătățirea gestionării procesului de migrație legală în RO**, în special prin măsuri pentru informarea cetățenilor țărilor terțe asupra condițiilor legale de intrare în RO și asupra riscurilor nerespectării prevederilor legale, inclusiv prin cooptarea autorităților din țările de origine, pentru o cât mai bună difuzare a acestor informații.

- **dezvoltarea sistemului de migrație legală**, RO se va axa printre altele pe acțiuni privind realizarea de studii și campanii de informare în țări terțe privind condițiile de migrație legală, privind furnizarea de sprijin actorilor relevanți implicați în procesul de migrație legală, cum ar fi instruire și schimb de informații pentru personalul diplomatic și personalul autorităților responsabile cu migrația legală și ocuparea forței de muncă, din țară și din țări terțe, precum și privind dezvoltarea de instrumente și mecanisme pentru combaterea abuzurilor față de metodele de migrație legală.

- **facilitarea intrării și reședinței regulamentare** în Uniune, prin sprijinirea unor acțiuni de cooperare dintre țările terțe și agențiile de recrutare, serviciile de ocupare a forței de muncă și serviciile de imigrație din RO.

- identificarea și analizarea unor **căi legale complementare de admisie** pe teritoriul național și implementarea unor noi programe pe această linie, în cooperare cu autorități naționale/locale, organizații internaționale (ex. UNHCR, OIM), societatea civilă activă la nivel european și național.

### OS2.2 Integrarea socială și economică a resortisanților țărilor terțe, inclusiv măsuri de protecție pentru persoanele vulnerabile, de facilitare a reîntregirii familiei și pentru participare activă și acceptării în cadrul societății

**Integrarea persoanelor cu o formă de ședere legală în RO** este coordonată la nivel regional, prin cele 6 Centre regionale de cazare și proceduri a solicitanților de azil (CRCPSA). Activitatea acestor centre și a ONG/OI-urilor care furnizează sprijin grupului țintă a fost eficientizată prin facilitarea accesul grupului țintă la aceste servicii. Centrele regionale au competență teritorială pentru județele limitrofe, după cum urmează:

- Regiunea 1 - CRCPSA București cu competențe în mun. București și județele Ilfov, Prahova, Buzău, Dâmbovița, Argeș, Vâlcea, Gorj, Brașov și Covasna

- Regiunea 2 - CRCPSA Galați cu competențe în județele Galați, Vrancea, Bacău, Vaslui, Brăila, Tulcea şi Constanța

- Regiunea 3 - CRCPSA Rădăuți cu competențe în județele Suceava, Botoşani, Iaşi şi Piatra Neamț

- Regiunea 4 - CRCPSA Şomcuta Mare cu competențe în județele Maramureş, Satu Mare, Sălaj, Cluj, Bistrița Năsăud, Mureş, Harghita, Sibiu şi Alba

- Regiunea 5 - CRCPSA Timişoara cu competențe în județele Timişoara, Arad, Bihor, Hunedoara, Mehedinți şi Caraş Severin

- Regiunea 6 - CRCPSA Giurgiu cu competențe în județele Giurgiu, Călărași, Ialomița, Teleorman, Olt și Dolj.

Prin FAMI2014, au fost finanțate măsuri pentru facilitarea integrării în societatea românească a RTT și creșterea toleranței societății, reducerea diferențelor interculturale și facilitarea adaptării culturale a migranților și acceptarea acestora de către societatea românească. De asemenea, s-a urmărit dezvoltarea capacităților instituționale ale autorităților competente în domeniu, inclusiv îmbunătățirea cooperării dintre aceste autorități, pentru aplicarea politicilor de integrare și au fost derulate proiecte privind informarea asupra condițiilor de intrare legală pe teritoriul RO.

Măsurile de integrare a RTT sprijinite prin proiectele finanțate din FAMI2014 au vizat furnizarea de asistență pentru peste 14.000 de persoane, cum ar fi asistență specifică axată pe sprijin adaptat nevoilor, cursuri de limba română, educație, consiliere, cursuri de orientare civică și profesională, accesul la educație și la sistemul de sănătate.

Cu ajutorul FAMI2021, RO va susține în continuare acțiuni pentru **integrarea socială și economică a BPI și RTT** cu ședere legală pe teritoriul RO, prin implicarea autorităților naționale și, în special, a celor județene și locale și a organizațiilor societății civile, inclusiv a organizațiilor de refugiați și a organizațiilor conduse de migranți și a partenerilor sociali, în principal pentru:

- **asistență**, inclusiv asistența juridică și reprezentarea, și accesul la serviciile de bază (sănătate, cultură, sport), participarea activă și incluziunea socială, toate aceste măsuri având în vedere principiul egalității de șanse și de tratament.

- **sprijin adaptat la nevoile** resortisanților țărilor terțe și **programe de integrare** axate pe consiliere, educație, cursuri de limbă română, de orientare civică, orientare profesională, cursuri privind deprinderea unor abilități/competențe digitale, programe de orientare culturală și de consiliere care să le permită să acceseze celelalte servicii și politici sociale în condiții asemănătoare cu cetățenii români.

- activități care să faciliteze o **integrare cât mai rapidă**, cum ar fi acțiuni de conștientizare a societății române asupra necesității integrării RTT, proces complex, benefic de ambele părți, în care implicarea cetățenilor români aduce un plus de valoare și conduce la o integrare mai rapidă și mai ușoară.

- furnizarea de **asistență socială și servicii pentru integrarea BPI și RTT cu ședere legală pe teritoriul României**, cum ar fi: informare privind drepturile de asistență socială și modul de accesare a acestora, măsuri pregătitoare pentru accesarea pieței muncii și sistemul național de educație, recunoașterea calificărilor profesionale obținute în țara de origine, precum și îndrumare profesională, obținerea cetățeniei române, cursuri de limba română, cursuri de orientare culturală, activități educaționale, inclusiv obținerea unor competențe digitale, precum și promovare a valorilor culturale ale resortisanților țărilor terțe, activități recreaționale și de schimb intercultural, asistență medicală și psihologică, acordarea de asistență materială de bază, acces la o locuință, diseminarea de informații utile privind procedurile de integrare și prevederile legale din RO, acțiuni/nevoi cu caracter de noutate (inovative) care se încadrează în obiectivul specific și conduc la integrarea grupurilor țintă în societatea gazdă;

**- dezvoltarea programelor de integrare și sprijin acordat autorităților și actorilor relevanți implicați în procesul de integrare**, în special prinfurnizarea de asistență actorilor relevanți implicați în integrarea socială a grupurilor țintă, în principal constând în instruiri, studii, documentări și instrumente de evaluare, elaborare și adaptare de proceduri în domeniul integrării, dezvoltarea de politici și practici în domeniul integrării, implementarea și evaluarea de măsuri de integrare, consultări/întâlniri/campanii media de informare/conștientizare a populației locale, consultări și întâlniri/ între comunitățile de migranți și actorii relevanți (ONG/OI, autorități publice cu diferite competențe în integrarea acestora, precum și reprezentanți ai comunității locale gazdă), înființarea de one-stop-shop-uri/centre de integrare la nivel de orașe/regiuni cu comunități importante de migranți în care aceștia să obțină toate informațiile necesare și sprijin cu privire la procesul de integrare, acțiuni și alte măsuri cu caracter de noutate (inovative) care se încadrează în obiectivul specific și conduc la instrumente utile în integrarea grupurilor țintă.

În vederea îmbunătățirii procesului de integrare în societate, RO va susține din FAMI **acțiuni de cercetare și documentare** care să măsoare caracteristicile specifice integrării, să genereze lecții învățate valoroase și idei inovatoare pentru viitor, inclusiv să identifice un cadru de indicatori pentru măsurarea și evaluarea politicilor sociale vizând integrare, în special prin realizarea de studii, sondaje de opinii, vizite de studiu, cercetări în vederea evaluării eficacității implementării politicilor de integrare, precum și a gradului de integrare în societatea românească a BPI și a RTT și pentru realizarea unor recomandări de politici.

Proiectele finanțate prin FAMI2021 în domeniul integrării și migrației legale vor contribui la realizarea următoarelor **rezultate principale:**

* **Continuarea acordării sprijinului pe linia integrării sociale a RTT** cu ședere legală pe teritoriul României **și a BPI**, proces activ care permite o participare activă a străinilor la viața economică, socială și culturală a societății românești;
* Derularea de campanii de **informare și sensibilizare** media la nivel național care să vizeze **conștientizarea** societății române asupra necesității integrării RTT și BPI în RO, proces complex, benefic ambelor părți, în care implicarea cetățenilor români aduce un plus de valoare și conduce la o integrare mai rapidă și mai ușoară; totodată, se va urmări și combaterea informațiilor false, xenofobia și promovarea beneficiilor pe care migrația legală le are asupra societății românești, dar și a comunităților de migranți. Mai mult, se va urmări și evidențierea rolului comunităților locale pentru a sprijini procesul de integrare (ex. implicarea voluntarilor, scheme de mentorat, abordări de incluziune socială realizate/inițiate de comunitățile de proximitate, etc.)
* **Consolidarea capacității operaționale** a structurilor implicate direct în gestionarea fenomenului migrației, în domeniul reglementării șederii legale și al integrării, respectiv serviciile de imigrări care stabilesc dreptul de ședere pe teritoriul RO, precum și al celor care se ocupă cu coordonarea activităților de integrare, precum și alte autorității/instituții competente în domeniu.

De asemenea, se va urmări promovarea dezvoltării de servicii sociale destinate asistenței și integrării RTT cu ședere legală pe teritoriul RO și BPI, atât de către furnizorii publici, cât și privați de servicii sociale, și dezvoltarea dialogului și a parteneriatelor cu factorii implicați în domeniu, inclusiv prin dezvoltarea unei strategii de integrare, precum și concentrarea eforturilor asupra măsurilor destinate, în acest domeniu, grupurilor vulnerabile. Totodată, RO va susține o abordare inovatoare în procesul de integrare, în concordanță cu documentele de politică și recomandările existente la nivel național și european.

RO va asigura **complementaritatea dintre FAMI2021 și fondurile structurale** (Fondul European de Dezvoltare Regională FEDR și Fondul Social European FSE+), fonduri care finanțează **măsuri de integrare cu impact pe termen mediu și lung**, cum ar fi integrarea pe piața muncii și sprijin pentru incluziunea socială. FAMI2021 va sprijini în continuare **măsurii privind recepția și integrarea pe termen scurt**, ca prim contact cu societatea gazdă, în special prin finanțarea costurilor aferente programelor individuale de integrare, reglementate prin Ordonanța 44/2004, pe o perioadă determinată de timp, de regulă de 12 luni de la obținerea unui statut legal pe teritoriul RO.

Pentru promovarea integrării socio-economice, cu sprijinul FEDR (Programul Operațional Incluziune și Demnitate Socială), RO are în vedere dezvoltarea unor centre de integrare în 12 orașe ale țării, reprezentative din punct de vedere al numărului de migranți, prin reabilitarea și modernizarea unor spații aflate în administrarea autorităților locale. Complementar finanțării din FEDR, RO va susține din FAMI activitățile desfășurate în aceste centre, conform programelor individuale de integrare.

### SO2 - Sprijin operațional – Integrare

Nu au fost identificate acțiunile care să fie finanțate din sprijin operațional în cadrul acestui obiectiv specific.

### 2.1.2 Indicatori

Trimitere: articolul 22 alineatul (4) litera (e) din RDC

|  |
| --- |
| **Tabelul 1: Indicatori de realizare** |
| **Obiectiv specific** | **ID [5]** | **Indicator [255]** | **Unitate de măsură** | **Obiectiv de etapă (2024)** | **Țintă (2029)** |
| OS 2Integrare şi migrație legală | OI\_1 | Numărul de persoane care au participat la măsuri anterioare plecării | Număr | 50 | 200 |
| OI\_2 | Numărul de autorități locale și regionale care au beneficiat de sprijin pentru a pune în aplicare măsuri de integrare  | Număr | 10 | 50 |
| OI\_3 | Numărul de participanți care au beneficiat de sprijin, cu precizarea defalcată a:  | Număr | 2.400 | 20.000 |
| OI\_3.1 | Numărului de participanți care au urmat un curs de limbă  | Număr | 1.000 | 7.000 |
| OI\_3.2 | Numărului de participanți care au urmat un curs de orientare civică  | Număr | 1.000 | 7.000 |
| OI\_3.3 | Numărului de participanți care au primit orientare profesională personalizată | Număr | 100 | 700 |
| OI\_4 | Numărul de pachete şi campanii de informare în scopul sensibilizării cu privire la căile legale de migrație către Uniune  | Număr | 2 | 15 |
| OI\_5 | Numărul de participanți care au primit informații sau asistență pentru a solicita reîntregirea familiei  | Număr | 100 | 700 |
| OI\_6 | Numărul de participanți care beneficiază de programe de mobilitate  | Număr | 0 | 5 |
| OI\_7 | Numărul de proiecte de integrare ale căror beneficiare sunt autoritățile locale și regionale  | Număr | 0 | 10 |

|  |
| --- |
| **Tabelul 2: Indicatori de rezultat** |
| **Obiectiv specific** | **ID [5]** | **Indicator [255]** | **Unitate de măsură** | **Referință** | **Unitate de măsură de referință** | **An de referință** | **Țintă****(2029)** | **Unitate de măsură pentru****țintă** | **Sursa datelor [200]** | **Observații [200]** |
| OS 2Integrare şi migrație legală | IR\_1 | Numărul de participanți care au urmat un curs de limbă și care, la încheierea cursului de limbă, și-au îmbunătățit cu cel puțin un nivel competența lingvistică în limba țării-gazdă, conform Cadrului european comun de referință pentru limbi sau conform sistemului național echivalent | Număr  | N/A | % | N/A | 5.000 | Număr | N/A |  |
| IR\_2 | Numărul de participanți care raportează că activitatea a fost benefică pentru integrarea lor | Număr  | N/A | % | N/A | 15.000 | Număr | N/A |  |
| IR\_3 | Numărul de participanți care au solicitat recunoașterea sau evaluarea calificărilor sau a competențelor lor dobândite într-o țară terță | Număr  | N/A | % | N/A | 700 | Număr | N/A |  |
| IR\_4 | Numărul de participanți care au solicitat statut de rezident pe termen lung | Număr  | 200 | Medie Anuală | 2018-2020 | 1.000 | Număr | Baze de date naționale |  |

### 2.1.3. Defalcare orientativă a resurselor programate (UE), în funcție de tipul de intervenție

Trimitere: articolul 22 alineatul (5) din RDC; și articolul 16 alineatul (12) din Regulamentul FAMI

|  |
| --- |
| Tabelul 3: Defalcare orientativă |
| **Obiectiv specific** | **Tip de intervenție** | **Cod** | **Cuantum orientativ (EUR)** |
| OS 2 | Elaborarea unor strategii de integrare | 001 | 100.000 |
| Victimele traficului persoane | 002 | 150.000 |
| Măsuri de integrare – informare și orientare, ghișee unice | 003 | 750.000 |
| Măsuri de integrare – cursuri de limbă | 004 | 1.100.000 |
| Măsuri de integrare – cursuri de educație civică și alte cursuri | 005 | 650.000 |
| Măsuri de integrare – Inserție, participare, schimburi cu societatea gazdă | 006 | 300.000 |
| Măsuri de integrare – nevoi de bază | 007 | 1.800.000 |
| Măsuri anterioare plecării | 008 | 350.000 |
| Programe de mobilitate | 009 | 50.000 |
| Dobândirea dreptului de ședere legală | 010 | 150.000 |
| Persoane vulnerabile, inclusiv minorii neînsoțiți | 011 | 300.000 |
| Sprijin operațional | 012 | 0 |
|  | **TOTAL** |  | **5.700.000** |

## 2.1. OS3 - Contribuția la combaterea migrației ilegale, la asigurarea returnării și readmisiei mai eficace, mai sigure și mai demne și promovarea și contribuția la reintegrarea inițială efectivă în țările terțe

### 2.1.1. Descrierea obiectivului specific

Pentru a contribui la realizarea obiectivului specific, RO se va axa pe următoarele **măsuri de intervenție**:

### OS3.1 Dezvoltarea și îmbunătățirea infrastructurii, procedurilor și serviciilor, în conformitate cu acquis-ului Uniunii și a priorităților de politică, inclusiv prin asigurarea unei abordări integrate și coordonate a gestionării returnărilor, pentru o returnare eficace, demnă și durabilă și pentru reducerea factorilor care stimulează migrația ilegală

Prin FAMI2014, RO a asigurat consolidarea capacităților naționale de returnare și combatere a migrației ilegale prin modernizarea, renovarea și dotarea centrelor de custodie publică, extinderea capacității la Centrul Arad, inclusiv prin mijloace de mobilitate pentru asigurarea îndeplinirii atribuțiilor legale. De asemenea, cu finanțare din FAMI2014 au fost returnate forțat 2.350 de persoane cu ședere ilegală pe teritoriul RO, a fost realizată monitorizarea misiunilor de returnare forțată, prin intermediul a 209 misiuni, precum și instruirea a peste 1.000 de persoane.

Capacitatea centrelor naționale de custodie publică a RTT care fac obiectul unei decizii de returnare este de 274 locuri, cu posibilitatea extinderii până la 338 locuri, în centrele din Arad și Otopeni. La sfârșitul anului 2022, RO va dispune de o capacitate de cazare a persoanelor luate în custodie publică de 578 locuri, urmare a implementării proiectului cu finanțare din FAMI2014 de extindere al Centrului Arad cu 240 de locuri.

Având în vedere datele statistice actuale, tendințele din ultimii ani, precum și noile prevederi ale Pactului pe migrație se preconizează că RO va primi și un număr considerabil crescut de cereri de azil, situație care va pune presiune pe sistemul și capacitatea de returnare, ținând cont şi de rata medie de respingere din ultimii ani.

Prin FAMI2021, RO se va axa pe **continuarea consolidării capacității instituționale** care să permită

asigurarea unui sistem eficient de returnare și care să răspundă provocărilor rutelor de migrație ilegale, în special prin:

- **asistență pentru returnare și servicii pentru grupul țintă identificat - migrații cu ședere ilegală pe teritoriul RO**, în special prin asistență și consiliere juridică, interpretare și traduceri, asistență socială, materială și medicală, consiliere psihologică, psihoterapie de criză, de traumă, expertize medicale pentru stabilirea vârstei, activități culturale și recreaționale pentru RTT luați în custodie publică în centrele închise, activități educaționale pentru minorii care însoțesc persoanele care fac obiectul unei decizii de returnare, inclusiv accesul la școală; furnizarea de materiale de bază, alimentare, sanitare, educaționale, îmbrăcăminte, conform nevoilor grupului țintă; servicii în centrele de custodie publică pentru grupul țintă, cum ar fi servicii de catering, acces la internet, telefonie, televiziune; asistență financiară pentru asigurarea mijloacelor de subzistență și de transport după sosirea în țara de origine sau de destinație;

- punerea în aplicare a unor **măsuri alternative la luarea în custodie publică**, în special servicii de cazare pentru RTT cu statut de tolerat pe teritoriul RO, precum și măsuri pentru persoane vulnerabile;

- **adaptarea capacității sistemului de custodie publică și îmbunătățirea condițiilor de cazare,** în special prin extinderea capacității la centrele existente, cât și prin operaționalizarea unui nou centru de custodie publică cu 240 locuri. Dezvoltarea și îmbunătățirea infrastructurii de cazare se va realiza pentru adaptarea capacităților la nevoile operative curente/preconizate, precum și pentru acoperirea adecvată a nevoilor RTT care fac obiectul unei decizii de returnare și se află în custodie publică și pentru îmbunătățirea condițiilor de muncă a personalului centrelor. Intervențiile vor include, printre altele, construcții noi, modernizări, extinderi și dotări, inclusiv sisteme de securitate și mijloace de mobilitate pentru transportul grupurilor țintă și alte activități operative, precum și amenajarea unor spații pentru activități recreaționale, pentru nevoile specifice grupurilor vulnerabile, cum ar fi minorii neînsoțiți, spații pentru instruire, servit masa, infirmerii, spații destinate carantinării, accesibilizării pentru persoanele cu dizabilități;

- **îmbunătățirea procesului de returnare forțată**, în principal prinimplementarea măsurilor de returnare forțată, măsuri pre și post returnare, cum ar fi: asigurarea de interpretare, de traduceri, organizarea de misiuni de intervievare consulară în scopul identificării și obținerii documentelor de călătorie, obținerea vizelor de tranzit sau intrare în țările terțe, confecționarea de documente de călătorie, vaccinuri, medicamente, servicii medicale, transport și asistență pentru călătorie, cheltuielile de transport până la frontiera de stat sau până în țările de origine sau de destinație, inclusiv prin zboruri charter sau comune;

**- consolidarea sistemului de monitorizare a returnărilor forțate**, inclusiv dezvoltarea capacităților pentru monitorizarea activităților de returnare derulate până la frontiera de stat și/sau în 24 de ore;

- **instruirea** personalului autorităților naționale cu competențe în domeniul returnării și combaterii imigrației ilegale, inclusiv în domeniul limbilor străine rare, instruirea consilierilor juridici, avocaților, interpreților care acordă asistență grupului țintă și orice tip de instruire pentru personalul ONG/OI-urilor și al altor actori relevanți în domeniul specific;

- achiziționarea de **echipamente IT și asigurarea interoperabilității** bazelor de date necesare gestionării domeniului specific, precum și de derulare a activităților operaționale de combatere a migrației neregulamentare;

- îmbunătățirea **schimbului de informații** între actorii relevanți în domeniul returnării și combaterii migrației ilegale, inclusiv pentru contracararea factorilor care stimulează migrația ilegală, precum **și cooperarea** cu autoritățile țărilor terțe în vederea obținerii documentelor de călătorie.

### OS3.2 Sprijinirea returnării voluntare asistate, a regăsirii familiei și a reintegrării, respectând totodată interesul superior al copilului

Acordarea de asistență pentru reintegrare post returnare a peste 700 persoane și returnarea voluntară a peste 380 persoane au fost realizate cu sprijin din partea FAMI2014.

RO va asigura în continuare finanțare pentru implementarea programelor de **returnare voluntară** umanitară asistată și reintegrare, în special prin:

-campanii/materiale de **informare și promovare** și sprijin pentru Centrele de informare și consiliere în regiunile/orașele relevante;

-**asistență pentru returnare**, măsuri pre și post asociate acestei proceduri, cum ar fi: consiliere și asistență, inclusiv cazare până la plecare, interpretare, traduceri, obținerea documentelor de călătorie și a vizelor necesare, transport și asistență pentru călătorie, asistență pentru reintegrare în țările de origine, cum ar fi sprijin pentru demararea de activități economice, instruire, asistență pentru plasarea pe piața muncii/lansarea unei afaceri, asistență financiară pentru asigurarea mijloacelor de subzistență și de transport după sosirea în țara de origine sau de destinație, misiuni de monitorizare în țările terțe unde s-au finanțat activități de reintegrare, obținerea documentelor de călătorie prin organizarea de misiuni de intervievare consulară în scopul identificării RTT și obținerii actelor necesare pentru returnarea acestora, obținerea vizelor de tranzit/intrare în țările terțe, confecționarea de documente de călătorie.

Prin proiectele sprijinite din FAMI2021, în cadrul acestui obiectiv specific, RO se va axa pe obținerea următoarelor rezultate principale:

* Dezvoltarea **capacității instituționale și operative** a autorităților și adaptarea la evoluția indicatorilor de migrație înregistrați;
* Dezvoltarea și consolidarea sistemului de date **EURODAC**, conform cerințelor noului Pact pe migrație vizând reforma sistemului Dublin pentru a echilibra modul în care sunt repartizate cererile de azil între statele membre și pentru a garanta prelucrarea rapidă a cererilor, pentru a îmbunătăți baza de date a UE privind amprentele digitale ale solicitanților de azil și utilizarea datelor biometrice;
* Modernizarea mijlocului de comunicații **DubliNet**;
* Continuarea **operațiunilor de returnare forțată** și îmbunătățirea continuă a procedurilor de returnare în conformitate cu standardele UE și dreptul internațional în materie;
* Identificarea și promovarea **alternativelor la luarea în custodie publică**;
* Îmbunătățirea **condițiilor de primire/luare în custodie publică** și asigurarea asistenței pentru reintegrare;
* **Continuarea derulării operațiunilor de returnare voluntară asistată**, inclusiv promovarea acesteia, precum și derularea programelor de asistență pentru reintegrare în țara de origine sau de destinație pentru a răspunde nevoilor economice, sociale, provocărilor psihosociale ale migranților;
* **Continuarea și consolidarea mecanismului independent de monitorizare** a activităților desfășurate cu ocazia implementării măsurilor de returnare forțată și dezvoltarea rețelelor de ofițeri de legătură în materie de imigrație, prin colectare și schimb de informații în conformitate cu Regulamentul nr. 2019/1240;
* **Cooperarea în domeniul returnării** cu statele membre ale UE, Agenția Europeană pentru Poliția de Frontieră și Garda de Coastă (Agenția FRONTEX), Comisia Europeană, organizații internaționale (ex. OIM), misiunile diplomatice, oficiile consulare și autoritățile relevante ale statelor terțe de origine și de tranzit ale migranților, precum și cu structurile competente din țările terțe de tranzit;
* **Pregătirea personalului** cu atribuții și competențe în aplicarea procedurilor de migrație, în identificarea nevoilor persoanelor aparținând grupului țintă, mai ales a persoanelor vulnerabile, pentru dezvoltarea cunoștințelor și deprinderilor lucrătorilor în domeniile specifice de activitate, inclusiv prin participarea la cursurile organizate de FRONTEX pentru ofițeri de escortare și specialiști în domeniul returnării și prin pregătirea personalului ONG/OI-urilor și a altor actori relevanți pe domeniul specific;
* **Îmbunătățirea accesului la asistență specifică** persoanelor din grupul țintă, adaptată nevoilor, atât pe perioada în care aceste persoane sunt în custodie publică, cât și în pre și post returnare;
* **Dezvoltarea măsurilor de asistență socială** adaptate persoanelor aparținând grupurilor vulnerabile;

Toate aceste măsuri se aplică și resortisanților țărilor terțe care au aplicat pentru obținerea azilului și ale căror cereri au fost respinse, precum și celor au abandonat procedura de azil.

### SO3 - Sprijin operațional – Returnare

Inspectoratul General pentru Imigrări este instituția de specialitate a administrației publice centrale cu personalitate juridică, în subordinea Ministerului Afacerilor Interne, care exercită conform prevederilor H.G. nr. 639/2007 atribuțiile date prin lege pentru implementarea politicilor României în domeniile migrației, azilului şi al integrării străinilor, precum **Legea 122/2006** *privind azilul în România*, **Ordonanța de urgență 194/2002** *privind regimul străinilor din România* și **Ordonanța nr. 44/2004** *privind integrarea socială a străinilor care au dobândit protecție internațională sau un drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene*.

Din fonduri europene precedente, inclusiv din FAMI2014, fonduri structurale și Mecanismul financiar norvegian, RO a sprijinit dezvoltarea, operaționalizarea, extinderea și modernizarea sistemelor informatice naționale și aplicațiilor utilizate în domeniul azilului și migrației, inclusiv interoperabilitatea între acestora și sistemele TIC europene, cum ar fi upgradarea si extinderea sistemului național EURODAC, operaționalizarea Biroului național Eurodac, extinderea rețelei DubliNet, precum și dezvoltarea și modernizarea Sistemului Informatic de Management al Străinilor (SIMS), inclusiv aplicațiile și funcționalităților specifice, cum ar fi Portalului online de depunere a cererilor, dezvoltarea funcționalități de management digital al cazurilor și a sistemului online pentru înregistrarea străinilor.

Principalele sarcini ale acestei instituții care urmează să fie finanțate din sprijin operațional se referă la consolidarea capacităților instituționale pentru managementul fluxurilor migratorii, filtrarea fluxurilor migratorii mixte, descurajarea mișcărilor ilegale și în reducerea presiunii puse pe sistemul național de azil. Sprijinul operațional va fi utilizat de RO în special pentru acoperirea cheltuielilor pentru **întreținerea sau înlocuirea echipamentelor și extinderea sistemelor TIC** în domeniul azilului și migrației, cum ar fi modernizare și mentenanță pentru EURODAC, DubliNet și Sistemul Informatic de Management al Străinilor - SIMS.

### 2.1.2 Indicatori

Trimitere: articolul 22 alineatul (4) litera (e) din RDC

|  |
| --- |
| **Tabelul 1: Indicatori de realizare** |
| **Obiectiv specific** | **ID [5]** | **Indicator [255]** | **Unitate de măsură** | **Obiectiv de etapă (2024)** | **Țintă (2029)** |
| OS3Returnare | OI\_1 | Număr de participanți la activități de formare | Număr  | 0 | 100 |
| OI\_2 | Numărul de articole de echipament achiziționate, inclusiv numărul de sisteme TIC achiziționate sau actualizate | Număr  | 500 | 3.000 |
| OI\_3 | Numărul de persoane returnate care au beneficiat de asistență pentru reintegrare | Număr  | 50 | 200 |
| OI\_4 | Numărul de locuri din centrele de custodie publică create | Număr  | 0 | 240 |
| OI\_5 | Numărul de locuri din centrele de custodie publică recondiționate sau renovate  | Număr  | 50 | 400 |

|  |
| --- |
| **Tabelul 2: Indicatori de rezultat** |
| Obiectiv specific | ID [5] | Indicator [255] | Unitate de măsură | Referință | Unitate de măsură de referință | An de referință | Țintă(2029) | Unitate de măsură pentruțintă | Sursa datelor [200] | Observații [200] |
| OS3Returnare | IR\_1 | Numărul de persoane returnate în mod voluntar | Număr  | 80 | Media anuală | 2018 - 2020 | 500 | Număr | Baze de date naționale |  |
| IR\_2 | Numărul de persoane returnate îndepărtate | Număr  | 599 | Media anuală | 2018-2020 | 3.000 | Număr | Baze de date, EUROSTAT, SFC2014 |  |
| IR\_3 | Numărul de persoane returnate care fac obiectul unor alternative la luarea în custodie publică | Număr  | 80 | Media anuală | 2018 - 2020 | 400 | Număr | Baze de date |  |

### 2.1.3. Defalcare orientativă a resurselor programate (UE), în funcție de tipul de intervenție

Trimitere: articolul 22 alineatul (5) din RDC; și articolul 16 alineatul (12) din Regulamentul FAMI

|  |  |  |  |
| --- | --- | --- | --- |
| OS 3Returnare | Alternative la luarea în custodie publică | 001 | 250.000 |
| Condiții de primire/luare în custodie publică | 002 | 2.500.000 |
| Proceduri de returnare | 003 | 250.000 |
| Returnarea voluntară asistată  | 004 | 1.500.000 |
| Asistență pentru reintegrare | 005 | 900.000 |
| Operațiuni de îndepărtare/returnare | 006 | 600.000 |
| Sistemul de supraveghere a returnării forțate | 007 | 400.000 |
| Persoane vulnerabile, inclusiv minori neînsoțiți  | 008 | 250.000 |
| Măsuri care abordează factorii ce stimulează migrația ilegală | 009 | 150.000 |
| Sprijin operațional | 010 | 2.250.000 |
|  |  |  | **9.050.000** |

## 2.1. SO4 - Sporirea solidarității și a distribuirii echitabile a răspunderii între statele membre, în special în ceea ce privește statele membre cele mai afectate de provocările legate de migrație și azil, inclusiv prin cooperare practică

### 2.1.1. Descrierea obiectivului specific

Pentru a contribui la realizarea obiectivului specific, RO se va axa pe **măsuri de intervenție** pentru consolidarea solidarității și a cooperării cu țările terțe afectate de fluxurile migratorii și pentru sprijinirea transferurilor intra-UE ale solicitanților sau beneficiarilor de protecție internațională.

Acțiunile care vor fi finanțate din FAMI 2021 vor include, în principal, desfășurarea de misiuni de selecție a persoanelor relocate și de misiuni specifice ce vizează admisia umanitară și transferul intra-UE, furnizarea de asistență persoanelor aflate în nevoie de protecție internațională pre și post sosire în RO, precum și obținerea documentelor de călătorie, instruire pentru autoritățile române cu competențe în organizarea și desfășurarea misiunilor de selecție și a misiunilor propriu-zise de derulare a relocării/admisiei umanitare/altor căi legale de admisie/transferului intra-UE, inclusiv a personalului din cadrul ONG/OI-urilor care implementează proiecte în acest sens.

În completare, vor fi organizate campanii media de susținere a procesului de relocare, admisie umanitară, transfer la nivel național/local, misiuni de documentare în țările terțe, precum și întâlniri de coordonare cu UNHCR, OIM, ONG-urile cu atribuții în domeniul asistenței persoanelor cu o formă de protecție sau solicitanți de azil și cu reprezentanții EASO.

 **SO4 Sprijin operațional – Solidaritate**

Inspectoratul General pentru Imigrări (IGI) este instituția de specialitate a administrației publice centrale cu personalitate juridică, în subordinea Ministerului Afacerilor Interne, care exercită conform prevederilor H.G. nr. 639/2007 atribuțiile date prin lege pentru implementarea politicilor României în domeniile migrației, azilului şi al integrării străinilor, precum **Legea 122/2006** *privind azilul în România*, **Ordonanța de urgență 194/2002** *privind regimul străinilor din România* și **Ordonanța nr. 44/2004** *privind integrarea socială a străinilor care au dobândit protecție internațională sau un drept de ședere în România, precum și a cetățenilor statelor membre ale Uniunii Europene, Spațiului Economic European și a cetățenilor Confederației Elvețiene*.

Cu finanțare din FAMI2014, Centrul de Tranzit în Regim de Urgență (CTU) Timișoara a fost extins cu **200 de locuri noi de cazare** pentru primirea și cazarea refugiaților recunoscuți sub mandat UNHCR în vederea evacuării temporare în România și relocării ulterioare.

Principalele sarcini ale acestei instituții care urmează să fie finanțate din sprijin operațional se referă la consolidarea capacităților instituționale pentru îndeplinirea atribuțiilor legale și va fi folosit în special pentru acoperirea cheltuielilor pentru **întreținerea, repararea, modernizarea și dotarea Centrului de Tranzit în Regim de Urgență Timișoara**, un centru de interes pentru toate statele membre în efortul lor comun de relocare.

### 2.1.2 Indicatori

Trimitere: articolul 22 alineatul (4) litera (e) din RDC

|  |
| --- |
| **Tabelul 1: Indicatori de realizare** |
| **Obiectiv specific** | **ID [5]** | **Indicator [255]** | **Unitate de măsură** | **Obiectiv de etapă (2024)** | **Țintă (2029)** |
| OS 4Solidaritate | *OI\_1* | Numărul membrilor personalului care au participat la activități de formare | Număr  | 50 | 150 |
|  *OI\_2* | Numărul de persoane care au primit sprijin anterior plecării | Număr  | 100 | 700 |

|  |
| --- |
| **Tabelul 1: Indicatori de rezultat** |
| **Obiectiv specific** | **ID [5]** | **Indicator [255]** | **Unitate de măsură** | **Unitate de măsură de referință** | **Referință** | **An de referință** | **Țintă****(2029)** | **Unitate de măsură pentru****țintă** | **Sursa datelor [200]** | **Observații [200]** |
| OS 4 – Solidaritate | IR-1 | Numărul de solicitanți și de beneficiari de protecție internațională transferați dintr-un stat membru în altul | Număr  | Medie anuală | 12 | 2018-2019  | 500 | Număr | Cotele de relocare stabilite la nivel național |  |
| IR\_2 | Număr de persoane relocate  | Număr  | Medie anuală | 73 | 2018-2019 | 700  | Număr | Cotele de relocare stabilite la nivel național |  |
| IR\_3 | Numărul de persoane admise prin intermediul admisiei umanitare. | Număr  | Medie anuală | 0 | 2018-2019 | 60  | Număr |  |  |

### 2.1.3. Defalcare orientativă a resurselor programate (UE), în funcție de tipul de intervenție

Trimitere: articolul 22 alineatul (5) din RDC; și articolul 16 alineatul (12) din Regulamentul FAMI

|  |  |  |  |
| --- | --- | --- | --- |
| OS 4 Solidaritate | Transferuri într-un alt Stat membru (Transfer) | 001 | 300.000 |
| Sprijin acordat de un stat membru altui stat membru, inclusiv sprijin acordat EASO | 002 | 0 |
| Relocare (articolul 19) | 003 | 3.000.000 |
| Admisie umanitară (Articolul 19) | 004 | 200.000 |
| Sprijin, acordat de un stat membru altui stat membru, în ceea ce privește infrastructura de primire | 005 | 0 |
| Suport operațional | 006 | 171.743 |
|  |  |  | **3.671.743** |

##

## 2.2 Asistență tehnică

*Trimitere: articolul 22 alineatul (3) litera (f), articolul 36 alineatul (5), articolul 37 și articolul 95 din RDC*

|  |
| --- |
| RO va utiliza asistența tehnică, rambursată în baza articolului 36 alin (5) lit (b) pct. (vi) RDC, respectiv rambursarea se efectuează prin aplicarea unui procent de 6% la cheltuielile eligibile incluse în fiecare cerere de plată.Asistența tehnică va fi utilizată pentru acțiuni, activități, măsuri și investiții pentru implementarea la nivel național a cerințelor și prevederilor RDC și regulamentelor specifice, în special pentru:- dezvoltarea și mentenanța sistemului de comunicare electronică cu beneficiarii și Autoritățile din cadrul Sistemului de Management și Control și a altor aplicații și sisteme necesare pentru managementul, controlul și implementarea programelor, inclusiv instalarea, actualizarea, funcționarea și interconectarea acestor sisteme;- îmbunătățirea capacității autorităților și organismelor programului legate de pregătirea, implementarea, monitorizarea, raportarea, controlul și auditul programelor și proiectelor;- investiții și cheltuieli aferente capitalului uman, activități de pregătire și perfecționare, costuri salariale aferente personalului autorităților și organismelor programului, inclusiv conferințe, seminarii, ateliere și alte măsuri comune în materie de informații și formare; - costuri privind funcționarea și dotarea autorităților și organismelor programelor, inclusiv servicii, utilități, echipamente, închirieri bunuri mobile/ imobile;- activități de informare și pentru asigurarea vizibilității finanțărilor, activități de îndrumarea și asistență, de conștientizare, inclusiv campanii de promovare, servicii media și relații publice- evaluare și studii, analize, culegere de date, expertize, asistență administrativă și tehnică necesare pentru implementarea programelor, evaluarea, selecția și gestionarea proiectelor- consolidarea instituțională și a capacității administrative a autorităților și organismelor programului, beneficiarilor și partenerilor relevanți, inclusiv acțiuni de reducere a sarcinii administrative și de creștere a digitalizării.Măsurile și activitățile vor avea în vedere inclusiv cadrele financiare precedente și ulterioare. Având în vedere că unele autorități ale programelor sunt comune pentru două sau mai multe dintre programele naționale, cheltuielile aferente asistenței tehnice pentru fiecare program vor fi fuzionate parțial sau integral. |
| Deocamdată, RO nu își propune să întreprindă acțiuni de asistență tehnică, în plus față de articolul 36, care să fie implementate prin finanțări nelegate de costuri în conformitate cu articolul 95 RDC. |

Defalcare orientativă a asistenței tehnice în temeiul articolului 36 alineatul (5) și al articolului 37 din RDC

Tabelul 4: Defalcare orientativă

|  |  |  |
| --- | --- | --- |
| **Tip de intervenție**  | **Cod** | **Cuantum orientativ (Eur)** |
| Informare și comunicare | 001 | 600.000 |
| Pregătire, punere în aplicare, monitorizare și control | 002 | 400.000 |
| Evaluare și studii, culegere de date | 003 | 200.000 |
| Consolidarea capacităților | 004 | 823.304 |
|  |  | **2.023.304** |

# 3. Planul de finanțare

*Trimitere: articolul 22 alineatul (3) litera (g) din RDC*

## 3.1.Credite financiare pe an

|  |
| --- |
| Tabelul 5: Credite financiare pe an |
| **Fond** | **2021** | **2022** | **2023** | **2024** | **2025** | **2026** | **2027** | **Total**  |
| FAMI | 2.718.929 | 4.025.590 | 5.949.495 | 5.957.663 | 5.988.790 | 6.102.705 | 5.001.875 | 35.745.047 |

## 3.2. Total alocări financiare

|  |
| --- |
| **Tabelul 6: Total alocări financiare per fond și per contribuție națională** |
| **Obiectiv specific** | **Tip de acțiune** | **Bază de calcul pentru sprijinul Uniunii (total sau public)** | ***Contribuția Uniunii (a)*** | **Contribuția națională (b)=(c)+(d)** | **Defalcarea orientativă a contribuției naționale** | **Total****e=(a)+(b)** | **Rată de cofinanțare (f)=(a)/(e)** |
| **publică (c)** | **privată (d)** |
| OS1 Azil | *Acțiuni cofinanțate în conformitate cu Articolul 15(1) din Regulamentul FAMI - proiecte 75%* | Total | 13.700.000 | 4.566.667 | 4.566.667 | 0 | 18.266.667 | 75,0% |
| *Acțiuni cofinanțate în conformitate cu Articolul 15(2) din Regulamentul FAMI - proiecte acțiuni specifice 90%* | Total | 0 | 0 | 0 | 0 | 0 | 0,0% |
| *Acțiuni cofinanțate în conformitate cu Articolul 15(3) din Regulamentul FAMI - priorități anexa IV 90%* | Total | 800.000 | 88.889 | 44.444 | 44.444 | 888.889 | 90,0% |
| *Acțiuni cofinanțate în conformitate cu Articolul 15(4) din Regulamentul FAMI - suport operațional* | Total | 800.000 | 0 |  | 0 | 800.000 | 100,0% |
| *Acțiuni cofinanțate în conformitate cu Articolul 15(5) din Regulamentul FAMI - asistența de urgență 100%* | Total | 0 | 0 | 0 | 0 | 0 | 0,0% |
| **Total pentru OS1** |  | **15.300.000** | **4.655.556** | **4.611.111** | **44.444** | **19.955.556** |  |
| OS2 Integrare şi migrație legală | *Acțiuni cofinanțate în conformitate cu Articolul 15(1) din Regulamentul FAMI - proiecte 75%* | Total | 1.100.000 | 366.667 | 366.667 | 0 | 1.466.667 | 75,0% |
| *Acțiuni cofinanțate în conformitate cu Articolul 15(2) din Regulamentul FAMI - proiecte acțiuni specifice 90%* | Total | 0 | 0 | 0 | 0 | 0 | 0,0% |
| *Acțiuni cofinanțate în conformitate cu Articolul 15(3) din Regulamentul FAMI - priorități anexa IV 90%* | Total | 4.600.000 | 511.111 | 408.889 | 102.222 | 5.111.111 | 90,0% |
| *Acțiuni cofinanțate în conformitate cu Articolul 15(4) din Regulamentul FAMI - suport operațional* | Total | 0 | 0 | 0 | 0 | 0 | 0,0% |
| *Acțiuni cofinanțate în conformitate cu Articolul 15(5) din Regulamentul FAMI - asistența de urgență 100%* | Total | 0 | 0 | 0 | 0 | 0 | 0,0% |
| **Total pentru OS2** | Total | **5.700.000** | **877.778** | **775.556** | **102.222** | **6.577.778** |  |
| OS3 Returnare | *Acțiuni cofinanțate în conformitate cu Articolul 15(1) din Regulamentul FAMI - proiecte 75%* | Total | 5.050.000 | 1.683.333 | 1.663.333 | 20.000 | 6.733.333 | 75,0% |
| *Acțiuni cofinanțate în conformitate cu Articolul 15(2) din Regulamentul FAMI - proiecte acțiuni specifice 90%* | Total | 0 | 0 | 0 | 0 | 0 | 0,0% |
| *Acțiuni cofinanțate în conformitate cu Articolul 15(3) din Regulamentul FAMI - priorități anexa IV 90%* | Total | 1.750.000 | 194.444 | 155.556 | 38.889 | 1.944.444 | 90,0% |
| *Acțiuni cofinanțate în conformitate cu Articolul 15(4) din Regulamentul FAMI - suport operațional* | Total | 2.250.000 | 0 | 0 | 0 | 2.250.000 | 100,0% |
| *Acțiuni cofinanțate în conformitate cu Articolul 15(5) din Regulamentul FAMI - asistența de urgență 100%* | Total | 0 | 0 | 0 | 0 | 0 | 0,0% |
| **Total pentru OS 3** | Total | **9.050.000** | **1.877.777** | **1.818.889** | **58.889** | **10.927.777** |  |
| OS4 Solidaritate | *Acțiuni cofinanțate în conformitate cu Articolul 15(1) din Regulamentul FAMI - proiecte 75%* | Total | 3.500.000 | 1.166.667 | 1.166.667 | 0 | 4.666.667 | 75,0% |
| *Acțiuni cofinanțate în conformitate cu Articolul 15(2) din Regulamentul FAMI - proiecte acțiuni specifice 90%* | Total | 0 | 0 | 0 | 0 | 0 | 0,0% |
| *Acțiuni cofinanțate în conformitate cu Articolul 15(3) din Regulamentul FAMI - priorități anexa IV 90%* | Total | 0 | 0 | 0 | 0 | 0 | 0,0% |
| *Acțiuni cofinanțate în conformitate cu Articolul 15(4) din Regulamentul FAMI - suport operațional* | Total | 171.743 | 0 | 0 | 0 | 171.743 | 0,0% |
| *Acțiuni cofinanțate în conformitate cu Articolul 15(5) din Regulamentul FAMI - asistența de urgență 100%* | Total | 0 | 0 | 0 | 0 | 0 | 0,0% |
| **Total pentru OS 4** |  | **3.671.743** | **1.166.667** | **1.166.667** | **0** | **4.838.410** |  |
| Asistență tehnică în temeiul articolului 36 alin. (5) din RDC | Total | **2.023.304** | **0** | **0** | **0** | **2.144.702** | 100,0% |
| Asistență tehnică în temeiul articolului 37 din RDC |  | 0 | 0 | 0 | 0 | 0 | 0,0% |
| **SUBTOTAL** |  | **35.745.047** | **8.577.778** | **8.372.223** | **205.556** | **44.444.223** |  |
| OS4 Solidaritate | *Acțiuni cofinanțate în conformitate cu Articolul 19 din Regulamentul FAMI - relocare şi admisie umanitară* | Total | 7.360.000 | 0 | 0 | 0 | 7.360.000 | 100,0% |
| *Acțiuni cofinanțate în conformitate cu Articolul 20 din Regulamentul FAMI - transfer solicitanți de protecție internațională sau al beneficiarilor de protecție internațională* | Total | 5.000.000 | 0 | 0 | 0 | 5.000.000 | 100,0% |
| **TOTAL GENERAL** |  | **48.105.047** | **8.577.778** | **8.372.223** | **205.556** | **56.804.223** |  |

|  |  |
| --- | --- |
| **Tabelul 6A - Plan de angajare**  | **Număr de persoane pe an** |
| **Categorie** | **2021** | **2022** | **2023** | **2024** | **2025** | **2026** | **2027** |
| Relocare | 100 | 100 | 100 | 100 | 100 | 100 | 100 |
| Admisie umanitară ART. 19 (2) Regulamentul FAMI | 0 | 0 | 0 | 0 | 20 | 20 | 20 |
| Admisia umanitară a persoanelor vulnerabile ART. 19 (3)Regulamentul FAMI | 0 | 0 | 0 | 0 | 0 | 0 | 0 |
| TRANSFERUL solicitanților sau al beneficiarilor de protecție internațională (transfer in) | 25 | 50 | 50 | 75 | 100 | 100 | 100 |
| TRANSFERUL solicitanților sau al beneficiarilor de protecție internațională (transfer out) | 0 | 0 | 0 | 0 | 0 | 0 | 0 |
| [alte categorii] | 0 | 0 | 0 | 0 | 0 | 0 | 0 |

## 3.3. Transferuri

Tabelul 7: Transferuri între fonduri care fac obiectul gestiunii partajate \*1

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Fondul/instrumentul care primește**Fondul/instrumentul care transferă* | *FAMI* | *FSI* | *IMFV* | *FEDR* | *FSE+* | *Fondul de coeziune* | *FEAMPA* | *Total*  |
| *FAMI* |  | *0* | *0* | *0* | *0* | *0* | *0* | *0* |
| *FSI* | *0* |  | *0* | *0* | *0* | *0* | *0* | *0* |
| *IMFV* | *0* | *0* |  | *0* | *0* | *0* | *0* | *0* |
| *Total* | *0* | *0* | *0* | *0* | *0* | *0* | *0* | *0* |

Tabelul 8: Transferuri către instrumente care fac obiectul gestiunii directe sau indirecte \*1

|  |  |
| --- | --- |
| Tabelul 8: Transferuri către instrumente care fac obiectul gestiunii directe sau indirecte | *Cuantumul transferului*  |
| *Instrumentul 1 [denumire]* | 0 |
| *Total* | 0 |

*\*1 Cuantumuri cumulate pentru toate transferurile pe parcursul perioadei de programare.*

# 4. Condiții favorizante

*Trimitere: articolul 22 alineatul (3) litera (i) din RDC*

|  |
| --- |
| **Tabelul 9: Condiții favorizante orizontale** |
| **Condiție favorizantă** | **Îndeplinirea condiției favorizante**  | **Criterii**  | **Îndeplinirea criteriilor** | **Trimitere la documentele relevante**  | **Justificare** |
| ***Mecanisme eficiente de monitorizare a pieței achizițiilor publice*** | DA | *Există mecanisme de monitorizare care acoperă toate contractele de achiziție din fonduri, în acord cu legislația UE privind achizițiile. Această cerință include:**1.Măsuri care să asigurare culegerea şi prelucrarea de date eficiente şi corecte privind procedurile de achiziții peste pragurile UE în acord cu obligațiile de raportare prevăzute la Art.83 şi 84 din Directiva 2014/24/EU şi Art.99 şi 100 din Directiva 2014/25/EU.* | DA | HG 901/2015OUG nr. 13/2015OUG nr. 68/2019 | Agenția Națională pentru Achiziții Publice (ANAP) exercită funcția de monitorizare a sistemului național de achiziții publice, prin: -prelucrarea periodică a datelor și informațiilor privind toate procedurile de achiziție în Sistemul Electronic de Achiziții Publice (SEAP) de către autoritățile/entitățile contractante, conform obligațiilor legale-prelucrarea datelor privind decizii ale Consiliului Național pentru Soluționarea Contestațiilor (CNSC) și ale Curților de apel-calcularea de indicatori de performanță relevanți şi măsurabili-elaborarea de rapoarte și situații, conform obligațiilor de raportare prevăzute în directive și legislația națională.Datele și informațiile monitorizate sunt publicate periodic, pentru transparență și informare publică, pe site-ul instituției <http://anap.gov.ro/web/analize-si-rapoarte-statistice/?future=false> și au în vedere: mărimea și caracteristicile pieței, intensitatea concurenței, activitatea economică, eficiența achizițiilor publice, eventuale situații de comportament necorespunzător/nereguli. |
|  | *2.Măsuri care să asigure că datele acoperă cel puțin următoarele elemente:**a.Calitatea şi intensitatea concurenței: numele ofertanților câştigători, numărul ofertanților inițiali şi valoarea contractuală**b.Informații privind prețul final după finalizarea contractului şi privind participarea IMM-urilor în calitate de ofertanți direcți, în cazul în care sistemele naționale furnizează astfel de informații* | DA | Legea nr. 98/2016, art. 232 (1)Legea nr. 99/2016, art. 252 (1)H.G. nr. 394/2016 art. 170, 171, 172 H.G. nr. 395/2016 art. 167, 168, 169Legea nr. 98/2016, art. 221 (6)Legea nr. 99/2016, art. 239  | a.Indicatorii se regăsesc în anunțurile de atribuire publicate în SEAP ([http://sicap-prod.e-licitatie.ro](http://sicap-prod.e-licitatie.ro/)), conform obligațiilor legale de publicare.b.Indicatorul privind prețul final după finalizarea contractului se va regăsi în anunțurile de atribuire publicate în SEAP. Pentru a monitoriza modificările contractuale, în afara celor prevăzute în directive, trebuie modificat formularul standard 20 al JOUE.Indicatorul referitor la participarea IMM-urilor ca ofertanți direcți se regăsește în anunțurile de atribuire publicate în SEAP. Ofertanții au posibilitatea de a selecta tipul de entitate: mijlocie, mică, mare, informații preluate ulterior în mod automat în DUAE și în declarația cu participanții la procedură. | *2.Măsuri care să asigure că datele acoperă cel puțin următoarele elemente:**a.Calitatea şi intensitatea concurenței: numele ofertanților câştigători, numărul ofertanților inițiali şi valoarea contractuală**b.Informații privind prețul final după finalizarea contractului şi privind participarea IMM-urilor în calitate de ofertanți direcți, în cazul în care sistemele naționale furnizează astfel de informații* |
|  | *3.Măsuri care să asigurare monitorizarea şi analiza datelor de către autoritățile naționale competente conform cu art.83(2) din Directiva 2014/24/EU şi art.99(2) din Directiva 2014/25/EU* | DA |  | Prin HG nr. 901/2015, s-au introdus noi activități pentru calcularea unor indicatori ai sistemului de achiziții publice. S-a urmărit asigurarea colectării de date puse la dispoziție de către AADR, în prezent ADR, care este operatorul  SEAP. S-a avut în vedere prelucrarea periodică a datelor și informațiilor, crearea de instrumente necesare culegerii acestora, analiza datelor statistice în vederea calculării de indicatori relevanți şi măsurabili, elaborarea de rapoarte și situații prin intermediul cărora să poată fi urmărit modul de funcționare a sistemului de achiziții publice. | *3.Măsuri care să asigurare monitorizarea şi analiza datelor de către autoritățile naționale competente conform cu art.83(2) din Directiva 2014/24/EU şi art.99(2) din Directiva 2014/25/EU* |
|  | *4.Măsuri care să asigure că rezultatele analizelor sunt publicate în conformitate cu prevederile art.83(3) din Directiva 2014/24/EU şi art.99(3) din Directiva 2014/25/EU* | DA | - | Pe site-ul ANAP <http://anap.gov.ro/web/analize-si-rapoarte-statistice/?future=false> sunt publicate date statistice rezultate în urma calculării acestor indicatori ai sistemului de achiziții publice. | *4.Măsuri care să asigure că rezultatele analizelor sunt publicate în conformitate cu prevederile art.83(3) din Directiva 2014/24/EU şi art.99(3) din Directiva 2014/25/EU* |
|  | *5.Măsuri care să asigure că toate informațiile privind situațiile de denaturare a concurenței sunt comunicate autorităților naționale competente în conformitate cu prevederile art.83(2) din Directiva 2014/24/EU şi art.99(2) din Directiva 2014/25/EU* | DA | Legea nr. 98/2016Legea nr. 99/2016 | Legea nr. 98/2016 privind achizitiile publice prevede în art.167(5), (6), (7) reglementări privind cazurile de licitații “trucate”.Legea nr. 99/2016 privind achizitiile sectoriale reglementează prin art.180 excluderea din procedura de atribuire a operatorilor economici aflați în  situații de incompatibilitate.În conformitate cu art.180(3) sunt precizate motivele de excludere a candidatului/ofertantului de la o licitație ce are suspiciunea de a fi “trucată”, art.180(4) precizează că trebuie solicitat un punct de vedere asupra speței către Consiliul Concurenței, iar art.180(5) precizează că trebuie furnizate Consiliului Concurenței toate informațiile solicitate de către acesta. | *5.Măsuri care să asigure că toate informațiile privind situațiile de denaturare a concurenței sunt comunicate autorităților naționale competente în conformitate cu prevederile art.83(2) din Directiva 2014/24/EU şi art.99(2) din Directiva 2014/25/EU* |
| **Aplicarea şi implementarea eficientă a Cartei UE privind Drepturile Fundamentale** | DA | *Mecanisme eficiente sunt în vigoare pentru asigurarea conformității cu Carta UE privind Drepturile Fundamentale:**1. Modalități prin care se asigură conformitatea programelor sprijinite de Fonduri şi implementarea lor cu prevederile relevante ale Cartei* | DA |  | La nivel național, a fost elaborată o propunere de Ghid pentru aplicarea Cartei Drepturilor Fundamentale UE în implementarea fondurilor europene, ghid care se asigură că activitățile și verificările pentru respectarea dispozițiilor Cartei sunt integrate în toate etapele, documentele și activitățile derulate implicând resurse financiare UE.Ghidul include obligațiile autorităților de management și a celorlalte instituții implicate în implementarea fondurilor, în redactarea lui luându-se în considerare și opiniile avizate ale Agenției pentru Drepturi Fundamentale . Acesta urmează să fie supus consultării autorităților de management și altor entități.Fondurile UE nu vor sprijini acțiuni care să contribuie la vreo formă de încălcare a drepturilor fundamentale, promovand acțiuni privind nediscriminarea și de promovarea drepturilor fundamentale și a egalității de șanse. În cadrul reuniunilor Comitetului de Monitorizare vor putea fi semnalate orice situații de neconformitate ale acțiunilor finanțate din Fond cu prevederile Cartei.  |
|  | *2.Modalități de raportare către comitetul de monitorizare cu privire la cazurile de neconformitate ale operațiunilor sprijinite de Fonduri cu Carta şi plângeri referitoare la Cartă transmise în acord cu aranjamentele făcute în conformitate cu Art.63(3) CPR* | DA |  |  |  |
| **Implementarea şi aplicarea Convenției Organizației Națiunilor Unite privind drepturile persoanelor cu dizabilități (UNCRPD) în acord cu Decizia Consiliului 2010/48/EC** | DA | *Un cadru național care să asigure implementarea UNCRPD care include:**1.Obiective cu ținte măsurabile, mecanisme pentru colectare date şi monitorizare* | DA | Strategia națională ”O societate fără bariere pentru persoanele cu dizabilități 2016-2020” | Strategia Națională privind Drepturile Persoanelor cu Dizabilități 2021-2027 și Planul Operațional aferent sunt în curs de elaborare şi se bazează pe Raportul de evaluare al Strategiei Naționale „O societate fără bariere pentru persoanele cu dizabilități  2016-2020” și pe diagnoza situației persoanelor cu dizabilități în România. Până în prezent, au fost finalizate Raportul de evaluare a implementării Strategiei naționale ”O societate fără bariere pentru persoanele cu dizabilități 2016-2020”, setul  de  indicatori  cheie  privind  implementarea UNCRPD și Planul  preliminar  de  cercetare pentru colectarea datelor privind indicatorii cheie. Începând din decembrie 2019, a fost operaționalizat Comitetul Interministerial pentru asigurarea implementării UNCRPD, care reunește reprezentanți ai instituțiilor și autorităților publice cu atribuții în implementarea UNCRPD. |
|  | *2.Aranjamente care să asigure că politica de accesibilitate, legislația şi standardele sunt reflectate corespunzător în pregătirea şi implementarea programelor**2a.Raportarea aranjamentelor către comitetul de monitorizare, cu privire la cazurile de neconformitate a operațiilor sprijinite de Fonduri cu UNCRPD şi reclamații privind UNCRPD transmise în acord cu aranjamentele făcute în conformitate cu Art.63(6) CPR* | DA | Legea nr. 448/2006Legea nr. 292/2011 | A fost elaborat și lansat în dezbatere publică Ghidul privind reflectarea UNCRPD în pregătirea și implementarea PO 2021-2027.  Ghidul privind reflectarea UNCRPD în pregătirea și implementarea PO 2021-2027 este în curs de elaborare. Documentul prezintă cadrul legal și instituțional aplicabil, principalele dispoziții ale UNCRPD de care se va ține cont atât în etapa de programare, cât și în cea de implementare, precum și mecanismele de asigurare și verificare a respectării condiției favorizante.Fondurile UE nu vor sprijini acțiuni care să contribuie la vreo formă de segregare pentru persoanele cu dizabilități, urmărind, la nivelul fiecărui obiectiv specific, promovarea de acțiuni privind accesibilitatea, adaptarea rezonabilă, designul universal, cercetarea și utilizarea de noi tehnologii, inclusiv tehnologii și dispozitive asistive și tehnologii de acces destinate persoanelor cu dizabilități. Totodată, se va ține cont de principiul parteneriatului cu organismele responsabile de promovarea drepturilor persoanelor cu dizabilități. Anexele la Ghid cuprind screeningul legislativ pentru toate obiectivele specifice din cadrul celor 5 obiective de politică UE. În ceea ce privește raportarea către Comitetul de monitorizare al programului a cazurilor de neconformitate a operațiunilor sprijinite de Fonduri, aceasta se va realiza în manieră similară celei din perioada de programare 2014-2020, cu participarea în cadrul acestui comitet a reprezentanților autorităților de management, ANDPDCA, DCEI-Punctul de contact pentru implementarea Convenției privind drepturile persoanelor cu dizabilități și ai altor structuri relevante din punct de vedere al implementării și aplicării UNCRPD. | *2.Aranjamente care să asigure că politica de accesibilitate, legislația şi standardele sunt reflectate corespunzător în pregătirea şi implementarea programelor**2a.Raportarea aranjamentelor către comitetul de monitorizare, cu privire la cazurile de neconformitate a operațiilor sprijinite de Fonduri cu UNCRPD şi reclamații privind UNCRPD transmise în acord cu aranjamentele făcute în conformitate cu Art.63(6) CPR* |

# 5. Autorități responsabile de program

 *Trimitere: articolul 22 alineatul (3) litera (k) și articolele 71 și 84 din RDC*

|  |
| --- |
| **Tabelul 11 Autorități responsabile de program** |
|  | **Denumirea instituției** 500] | **Numele persoanei de contact și funcția**[200] | **E-mail [200]** |
| Autoritatea de management  | Direcția Fonduri Externe Nerambursabile – Ministerul Afacerilor Interne  |  |  |
| Autoritatea de audit  | Autoritatea de Audit – Curtea de Conturi a României  |  |  |
| Organismul care primește plăți din partea Comisiei  | Direcția Generală Financiară – Ministerul Afacerilor Interne |  |  |
| Funcția contabilă | Direcția Generală Financiară – Ministerul Afacerilor Interne |  |  |
| Organism intermediar | Inspectoratul General pentru Imigrări – Ministerul Afacerilor Interne |  |  |
| Organism intermediar | Direcția Generală Mecanisme și Instrumente Financiare Nerambursabile – Ministerul Investițiilor și Proiectelor Europene |  |  |

# 6. Parteneriat

*Trimitere: articolul 22 alineatul (3) litera (h) din RDC*

|  |
| --- |
| Parteneriatul în procesul de programare și management al fondurilor europene reprezintă o precondiție pentru elaborarea unor documente de programare solide și mature, care să asigure resursele pentru prioritățile stabilite la nivel european și național, în vederea punerii în practică a unor acțiuni realiste, eficiente, eficace și care să contribuie la obiectivele fondului. RO a demarat activitățile pentru asigurarea parteneriatului în luna iulie 2019, atunci când Autoritatea de Management Afaceri Interne (AMAI) a organizat acțiuni de informare, promovare și îndrumare, inclusiv pentru identificarea partenerilor relevanți, privind fondurile europene dedicate afacerilor interne 2021-2027. Au fost organizate sesiuni publice de informare și publicate informații relevante pe https://fed.mai.gov.ro/122/lansare-exercitiu-de-programare-pentru-fondurile-europene-dedicate-afacerilor-interne-2021-2027/. Documente și informații relevante, inclusiv stadiul propunerilor de regulamente, au fost publicate pe site-ul AMAI, în secțiunea https://fed.mai.gov.ro/in/fed-2021-2027/, pentru a asigura un acces ușor la informații oportune și informațiile pertinente.În trimestrul al 4-lea al anului 2020, AMAI a organizat sesiuni de consultare publică, prin procedură scrisă și în sistem videoconferință, privind primul draft al programelor naționale finanțate din Fondurile europene dedicate afacerilor interne 2021-2027. AMAI s-a asigurat că toți partenerii relevanți și toate persoanele interesate au suficient timp pentru a analiza și prezenta observații cu privire la principalele documente pregătitoare și proiectele de program, precum și posibilitatea de a pune întrebări. La sesiunile de videoconferință au participat inclusiv reprezentanți ai societății civile și organizațiilor internaționale. Pentru a asigura transparența dezbaterilor și posibilitatea de consultare cât mai largă a tuturor părților interesate, versiunile draft ale programelor naționale au fost publicate pe siteul AMAI - https://fed.mai.gov.ro/560/consultare-publica-programele-nationale-fondurile-europene-dedicate-afacerilor-interne-2021-2027-vers-preliminare-sect-1-si-2/ În luna august2021, AM a organizat o nouă sesiune de consultare publică privind a doua versiune draft a programelor naționale, textul documentelor a fost publicat pe site-ul AMAI - .... Elaborarea Programelor Naționale a fost realizată de AMAI, în cooperare strânsă cu autoritățile publice responsabile de politicile domeniilor finanțate prin programele naționale, inclusiv cu societatea civilă și organizațiile internaționale în domeniul azilului și migrației. Ca urmare a desfășurării acestui proces amplu de consultare publică, au fost primite o serie de contribuții, acestea fiind analizate și unele au fost preluate parțial sau integral la nivelul Programelor Naționale. Propunerile primite, modalitatea în care acestea au fost integrate sau o justificare a motivului pentru care acestea nu au fost preluate au fost centralizate de AMAI și publicate pe siteul [www.fed.mai.gov.ro](http://www.fed.mai.gov.ro)Pentru asigurarea transparenței și parteneriatului, programele au fost aprobate la nivel național de către un comitet director, format din secretarii de stat din cadrul Ministrului Afacerilor Interne cu atribuții de coordonare în domeniile de finanțare ale fondurilor, după consultarea prealabilă cu beneficiarii și partenerii relevanți ai programelor. |

# 7. Comunicare și vizibilitate

*Trimitere: articolul 22 alineatul (3) litera (j) din RDC*

|  |
| --- |
| Comunicarea rezultatelor care vor fi obținute, precum și a impactului acestor realizări asupra publicului larg, reprezintă viziunea strategiei de comunicare a Fondurilor europene dedicate afacerilor interne.Informarea și creșterea vizibilității oportunităților de finanțare care să contribuie la obiectivele de politică și specifice fondurilor trebuie realizată integrat și reprezintă o prioritate majoră în perioada de programare financiară 2021-2027. AM va asigurarea comunicarea și vizibilitatea, pe scară largă și sistematică, a oportunităților, rezultatelor și impactului finanțărilor asigurate prin proiectele implementate cu finanțare din fondurile afacerilor interne.  În acord cu prevederile RDC privind vizibilitatea, activitățile de comunicare vor fi coordonate la nivel național în cadrul unei Strategii naționale de comunicare, care va pune bazele unei comunicări coerente la nivel național a finanțărilor europene, inclusiv a fondurilor afacerilor interne.  În conformitate cu obligațiile stabilite prin art. 41 (b), portalul unic național pentru fondurile europene www.fonduri-ue.ro, care va fi administrat de către Ministerul Investițiilor și Proiectelor Europene, va include și informații privind fondurile aferente domeniului afaceri interne, precum și acces la programele naționale, incluzând obiectivele și activitățile acestora și oportunitățile de finanțare. Portalul unic va asigura comunicarea spre cetățeni a rolului și realizărilor obținute cu fondurile europene dedicate afacerilor interne. Programele afaceri interne vor dispune de o secțiune dedicată pe acest portal. De asemenea, Programele afaceri interne vor dispune și de secțiuni distincte pe site-ul dedicat finanțărilor aferente afacerilor interne, administrat de AM – [www.fed.mai.gov.ro](http://www.fed.mai.gov.ro/). Se vor publica în format deschis listele actualizate cu operațiunile (proiectele) cofinanțate de UE, se va oferi acces la oportunitățile de finanțare active, la calendarul apelurilor de proiecte, și în general la toate documentele relevante pentru finanțarea europeană. Calendarul cererilor de propuneri va fi actualizat de cel puțin trei ori pe an. Lista operațiunilor selectate pentru sprijin din fonduri va fi publicată, în formate deschise și prelucrabile automat, în limba română și în limba engleză și va fi actualizată cel puțin la fiecare patru luni. Afișarea publică a unor informații privind sprijinul din partea fondurilor va fi limitată, pentru motive care privesc securitatea, ordinea publică, anchete penale sau protecția datelor cu caracter personal. La nivelul AM, este desemnat un responsabil privind acțiunile de comunicare pe toate cele trei programe afaceri interne.Obiectivele generale de comunicare ale programelor afaceri interne sunt:1. Asigurarea transparenței în ceea ce privește obiectivele programului, oportunitățile de finanțare și rezultatele obținute;2. Informarea și asistența potențialilor beneficiari cu informații care să asigure elaborarea de proiecte mature și clare;3. Îndrumarea beneficiarilor să implementeze corect și eficient proiectele.Publicul țintă căruia i se adresează măsurile de comunicare este reprezentat de: potențialii beneficiari și beneficiarii, publicul larg, actorii implicați, partenerii sociali, presa. Principalele canale și mijloacele de comunicare utilizate vor fi: evenimente și consultări (offline sau online), materiale de comunicare publicate online (articole, precizări, sinteze, tutoriale, ghiduri practice etc), pagina specifică programului pe website-ul unic, pagina specifică programului pe website-ul dedicat, cu informații la zi, pagini de social media, colaborarea cu reprezentanții presei, publicitate. Bugetul estimativ pentru promovarea specifică a programului este de 200.000 euro.  Indicatorii care vor fi utilizați pentru monitorizarea și evaluarea comunicării sunt: statistici de trafic web pentru pagina dedicată, număr de participanți la sesiunile de informare/asistență, număr de articole publicate pe site-uri dedicate, numărul de articole/referiri în media, număr de accesări pe paginile de comunicare socială.Pentru a sprijini activitatea de informare și comunicare la nivelul beneficiarilor, AM a elaborat un manual de identitate vizuală care va fi aplicat la nivel național și care va conține elementele de vizibilitate ce vor fi utilizate pentru toate materialele de comunicare și publicitate pentru operațiunile cofinanțate în cadrul celor trei programe naționale.   |

# 8.Utilizarea costurilor unitare, a sumelor forfetare, a ratelor forfetare și a finanțărilor nelegate de costuri

*Trimitere: articolele 94 și 95 din RDC*

|  |  |  |
| --- | --- | --- |
| Se intenționează utilizarea articolelor 94 și 95din RDC | **DA** | **NU** |
| De la adoptare, programul va face uz de rambursarea contribuției Uniunii bazate pe costuri unitare, sume forfetare și rate forfetare în cadrul priorității, în conformitate cu articolul 94 din RDC (dacă da, completați apendicele 1) | **X** | **☐** |
| De la adoptare, programul va face uz de rambursarea contribuției Uniunii bazate pe finanțări nelegate de costuri, în conformitate cu articolul 95 din RDC (dacă da, completați apendicele 2) | **☐** | **X** |

## Apendicele 1 - Contribuția Uniunii bazată pe costuri unitare, sume forfetare și rate forfetare

*Model pentru transmiterea datelor către Comisie spre analiză (articolul 94 din RDC)*

|  |  |
| --- | --- |
| Data transmiterii propunerii |  |
|  |  |

*Acest apendice nu este necesar atunci când se utilizează opțiunile de costuri simplificate (OCS) la nivelul Uniunii stabilite prin actul delegat menționat la articolul 94 alineatul (4) din RDC.*

### A. Rezumatul principalelor elemente

|  |  |  |  |  |  |  |
| --- | --- | --- | --- | --- | --- | --- |
| ***Obiectiv specific***  | **Proporția estimată din alocarea financiară totală în cadrul obiectivului** **specific, căreia i se va aplica OCS, în %**  | **Tipul (tipurile) de operațiune acoperită** **(acoperite)** | **Indicatorul care determină rambursarea**  | **Unitatea de măsură a indicatorului care determină rambursarea** | **Tip de OCS** **(baremul standard pentru costurile unitare, sumele** **forfetare sau ratele forfetare)**  | **Cuantumul (în** **EUR) sau procentul (în cazul** **ratelor forfetare)** **OCS**  |
|  |  | Cod\*1 | Descriere | Cod\*2 | Descriere |  |  |  |
| OS1OS2OS3OS4 | *Aprox. 5%* | *toate* | *toate* | *N/A* | *N/A* | *N/A* | *Rata forfetară* | *7% - pentru proiectele cu contribuția UE este sub 200.000 euro**6% - pentru proiectele cu contribuția UE între 200.000 – 1 mil euro**5% - pentru proiectele cu contribuția UE peste 1 mil euro, dar nu mai mult de 200.000 euro**Art. 54 (a) maximum 7 % din costurile directe eligibile,*  |

*\*1 Se referă la codul din anexa VI la regulamentele specifice FAMI, IMFV și FSI.*

*\*2 Se referă la codul unui indicator comun, dacă este cazul.*

### B. Detalii pe tip de operațiune (a se completa pentru fiecare tip de operațiune)

Autoritatea de management a primit sprijin din partea unei societăți externe pentru a stabili costurile simplificate de mai jos?

Dacă da, vă rugăm să precizați denumirea societății externe: **NU**

|  |  |
| --- | --- |
| 1. Descrierea tipului de operațiune, inclusiv calendarul de punere în aplicare\*1  | Toate operațiunile (proiectele)  |
| 2. Obiectiv(e) specific(e)  |  Toate |
| 3. Indicator care determină rambursarea\*2 |  Costuri generale de administrație  |
| 4. Unitatea de măsură a indicatorului care determină rambursarea  |  % |
| 5. Baremul standard de costuri unitare, sume forfetare sau rate forfetare  |  rată forfetară |
| 6. Cuantumul OCS pe unitate de măsură sau procent (în cazul ratelor forfetare)  | 7% - pentru proiectele cu contribuția UE este sub 200.000 euro6% - pentru proiectele cu contribuția UE între 200.000 – 1 mil euro5% - pentru proiectele cu contribuția UE peste 1 mil euro, dar nu mai mult de 200.000 euro |
| 7. Categorii de costuri acoperite de costul unitar, de suma forfetară sau de rata forfetară  | Costuri indirecte, inclusiv costurile salariale aferente personalului administrativ și de suport care asigură implementarea proiectul. |
| 8. Aceste categorii de costuri acoperă totalitatea cheltuielilor eligibile pentru operațiunea în cauză? (Da/Nu)  |  NU |
| 9. Metoda de ajustare (ajustări)\*3 |  N/A |
| 10. Verificarea realizării unităților [livrate] -descrieți ce document(e)/sistem va (vor) fi utilizat(e) pentru verificarea realizării unităților livrate -descrieți ce se va verifica în cursul controalelor de gestiune și de către cine -descrieți care vor fi modalitățile de colectare și stocare a datelor/documentelor relevante | Rambursate în urma depunerii fiecărei cerere de rambursare; nu sunt solicitate documente justificative pentru sumă. Nu sunt solicitate chitanțe / facturi.Chitanțele / facturile trebuie păstrate în contabilitatea beneficiarului. |
| 11. Posibile stimulente neloiale, măsuri de atenuare\*4 și nivelul de risc estimat (ridicat/mediu/scăzut)  |  Risc scăzut |
| 12. Cuantumul total (național și în Uniune) care se preconizează a fi rambursat de către Comisie pe această bază  | 1.600.000 EUR |

*\*1 Data preconizată pentru începerea selectării operațiunilor și data finală preconizată pentru finalizarea acestora [referință: articolul 63 alineatul (5) din RDC].*

*\*2 În cazul operațiunilor care cuprind mai multe opțiuni de costuri simplificate care acoperă categorii de costuri diferite, proiecte diferite sau faze succesive ale unei operațiuni, câmpurile 3-11 se completează pentru fiecare indicator care determină rambursarea.*

*\*3 Dacă este cazul, indicați frecvența și calendarul ajustării, precum și o trimitere clară la un indicator specific (inclusiv un link către site-ul internet unde este publicat acest indicator, dacă este cazul).*

*\*4 Există eventuale implicații negative asupra calității operațiunilor sprijinite și, dacă da, ce măsuri (de exemplu asigurarea calității) vor fi luate pentru a contracara acest risc?*

### C. Calculul baremului standard pentru costurile unitare, sumele forfetare sau ratele forfetare

1.Sursa datelor utilizate la calculul baremului standard pentru costurile unitare, sumele forfetare sau ratele forfetare (cine a produs, colectat și înregistrat datele; unde sunt stocate datele; datele-limită; validare etc.).

Potrivit art. 54 RDC Finanțare la rate forfetare pentru costurile indirecte în cadrul granturilor - Atunci când se utilizează o rată forfetară pentru a acoperi costurile indirecte ale unei operațiuni, la baza acesteia poate sta unul dintre următoarele elemente:

maximum 7 % din costurile directe eligibile, caz în care statul membru nu are obligația de a efectua un calcul pentru a stabili rata aplicabilă;

Pentru stabilirea ratelor forfetare, au fost avute în vedere datele istorice colectate și înregistrare privind perioada 2014-2020, precum și prevederile similare privind rata maximă practicată în cadrul proiectelor finanțate din programele afaceri interne 2007-2013 și 2014-2020.

2. Vă rugăm să precizați motivele pentru care metoda propusă și calculul pe baza articolului 94 alineatul (2) din RDC sunt relevante pentru tipul de operațiune

nu e cazul

3. Vă rugăm să precizați cum au fost efectuate calculele, inclusiv, în special, ipotezele formulate în ceea ce privește calitatea sau cantitățile. După caz, trebuie utilizate date statistice și criterii de referință și, dacă se solicită acest lucru, acestea trebuie furnizate într-un format utilizabil de către Comisie.

nu e cazul

4.Vă rugăm să explicați cum v-ați asigurat că doar cheltuielile eligibile au fost incluse în calculul baremului standard pentru costurile unitare, sumele forfetare sau ratele forfetare.

nu e cazul

5. Evaluarea de către autoritatea sau autoritățile de audit a metodologiei de calcul și a cuantumurilor, precum și modalitățile de a asigura verificarea, calitatea, colectarea și stocarea datelor

nu e cazul